Tak Payah Beli Baru, Ini 7 Cara Hilangkan Kesan Hangus Pada Seterika

“Alamak, habis terbakar tudung aku. Seterika ni dah makin teruklah. Bukannya aku pakai panas paling maksimum pun. Apa nak buat ya?”
Sesetengah seterika yang ada kesan kehitaman atau hangus sememangnya berpotensi untuk merosakkan pakaian. Ini kerana lapisan tersebut boleh mempengaruhi kepanasan seterika. Kadang-kadang kepanasan tak sekata dan kita pun kuatkan lagi. Tiba-tiba berlubang pula pakaian!

Sebelum anda membeli seterika baru, cuba bersihkan dulu saki-baki lapisan kehitaman yang melekat padanya. Mana tahu, ia masih elok dan boleh berfungsi dengan baik. Bahkan, licin berkilat seperti baru.
Ada beberapa cara bersihkan seterika yang boleh anda lakukan sendiri di rumah dengan menggunakan bahan yang mudah.

7 Cara Hilangkan Kesan Hangus Pada Seterika
1. Garam
Bahan yang paling senang untuk bersihkan seterika yang hangus adalah dengan menggunakan garam. Caranya sangat mudah.

Mula-mula, taburkan garam di atas sehelai surat khabar atau aluminium foil dan kemudian panaskan seterika menggunakan suhu yang paling maksimum.
Selepas itu, gosokkan permukaan seterika di atasnya hingga tertanggal semua kesan hangus. Berkesan!
Foto Kredit: urdunews.com
2. Lilin
Gunakan sebatang lilin dan gosok pada seterika yang dah dipanaskan hingga lilin menjadi cair. Selepas itu, tonyohkan permukaan seterika pada kain buruk / kain yang tak digunakan lagi.
Cubalah, permukaan seterika akan kembali licin.

3. Daun Pisang
Kalau di rumah ada banyak daun pisang, bolehlah gunakan teknik ini. Ia juga petua yang biasa digunakan oleh mak-mak kita.
Caranya, gosokkan saja di atas daun pisang. Kalau kesannya susah nak tanggal, kikiskan dengan pisau dan gosok semula dengan daun pisang untuk licinkan permukaan seterika tadi.

4. Ubat Gigi
Cara yang seterusnya ini tak perlu panaskan seterika.
Gunakan ubat gigi dan sapukan pada bahagian yang ada kesan hangus. Biarkan seketika dan kemudian sental dengan kain. Kesan kotoran akan tanggal dengan mudah. Ulangkan beberapa kali atau sehingga ianya betul-betul bersih.
Foto Kredit: pinterest.com
5. Soda Bikarbonat / Baking Soda
Cara seterusnya, boleh gunakan baking soda atau soda bikarbonat yang biasa kita gunakan untuk buat kek. Soda bikarbonat memang terkenal sebagai agen pencuci yang berkesan.
Campurkan sedikit air pada serbuk baking soda sehingga menjadi pes. Kemudian sapu pada permukaan seterika yang hangus atau hitam. Biarkan sekejap untuk ia bertindakbalas. Kemudian, ambil kain buruk dan gosok perlahan-lahan. Semua kesan kehitaman yang terlekat akan tanggal.
Foto Kredit: NaturalWay.com
6. Kertas Pasir
Satu lagi cara yang mudah, boleh gunakan kertas pasir. Macam guna garam tadi, kita panaskan seterika dan gosok hingga kotoran tanggal.
Seeloknya guna yang kasar dulu, kemudian guna yang nipis. Gosokkan hingga permukaan seterika menjadi bersih.

7. Magic Sponge
Kalau anda selalu shopping di kedai Eco atau kedai DIY, mesti perasan kan ada dijual magic sponge ini. Ianya memang berguna sebab boleh bersihkan macam-macam kesan kotoran termasuklah kesan hangus pada seterika.
Cara bersihkan seterika guna span ini mudah saja. Basahkan dulu span tu, kemudian gosok saja bahagian yang ada kesan kehitaman tadi. Kadang-kadang memang ambil masa sedikit, tapi hasilnya sangat memuaskan. Kalau malas nak beli di kedai, boleh juga beli online contohnya di Lazada atau Shopee.
Foto Kredit: Solihah Mohamad
Dah Bersih & Licin Macam Baru!
Mudah saja kan? Jadi sebelum anda membelanjakan duit untuk membeli seterika baru, cubalah teknik ini untuk membersihkan kesan hangus pada seterika.
Apapun, pastikan berhati-hati terutamanya ketika menggunakan teknik yang melibatkan seterika yang panas.
Selamat mencuba.


Ini Cara Mudah Bersihkan Siput Sedut, Hanya Guna Hampas Kelapa

Sungguh enak apabila dapat menikmati hidangan berasaskan siput sedut. Kadang-kadang teringin nak masak sendiri tapi disebabkan tidak tahu membersihkannya, maka dibeli sahaja hidangan siput sedut yang sudah dimasak. Justeru itu, apa kata anda belajar sendiri cara bersihkan siput sedut di rumah.
Boleh ikuti tips mudah yang dikongsikan oleh Puan Intan Suraya Haron seperti di bawah ini yang hanya menggunakan hampas kelapa sebagai satu-satunya bahan pencuci yang diperlukan. Jom cuba!

Baca juga: Tips Simpan Udang Kekal Segar & Manis, Biarpun Dah Lama Beli
TIPS MUDAH BERSIHKAN SIPUT SEDUT
Masa baru keluarkan dari plastik.

Assalammualaikum. Tadi nampak ada yang bertanya pasal siput sedut. Kebetulan masak siput hari ini, boleh lah share tips. Saya pun jarang masak sebab tak berapa rajin, kerjanya agak remeh. Tapi sedap bila dah masak dan anak-anak semua suka makan, maka terpaksa lah rajinkan diri.

Saya beli petang semalam siput sedut ini.
CARA BERSIHKAN SIPUT SEDUT
1. Bawa balik masukkan dalam periuk yang agak-agak muat. Gaulkan dengan hampas kelapa, biar semalaman supaya siput itu muntahkan segala kekotoran dalam badan dia. Santannya simpan untuk masak gulai.
Tidak perlu cuci siput sedut terlebih dahulu atau masukkan air.
Dah gaul dengan hampas kelapa.
2. Jangan lupa tutup dengan penapis rapat-rapat. Saya tindihkan dengan lesung batu.
Tutup dengan penapis supaya dia masih boleh bernyawa.
3. Kerat hujung buntot siput jangan pendek sangat, takut susah nak sedut. Agak-agak sahaja. Saya kerat guna cutter.
4. Cuci bersih dan boleh lah terus masak. Kalau ada daun pucuk ubi semasa cuci siput tu boleh gonyoh-gonyohkan supaya kekotoran dibadannya senang tanggal. Kalau tak ada pun tak apa, saya sental je dengan span cuci pinggan huhu.
Pagi ini, siput masih hidup tapi hampas tu dah jadi hitam. Sebab siput dah muntahkan segala isi perut dia. Ada cubaan untuk melarikan diri disitu.
Masak lemak cili api, saya guna resepi biasa je. Tumbuk cili api, kunyit hidup, serai, daun kunyit. Kalau ada keladi lagi lah sedap.
 Renehkan sekejap, terus masukkan siput dan kacau jangan bagi pecah minyak. Agak-agak dah menggelegak 2 – 3 boleh dah tutup api.
Siappp untuk dihidang. Saya lawankan dengan kerisi goreng, sambal tempoyak dan ulam-ulaman. Memang kelautan dalam lah diet hari ini huhu. Selamat mencuba.

Sumber: Facebook Intan Suraya Haron via Masak Apa Hari Ni..(MAHN)


“Malasnya nak cuci tandas. Tapi, apa nak buat. Musim raya ni memang banyak tetamu berkunjung. Nanti kalau tandas tak bersih, tak syoklah. Hmm.. Apa agaknya cara bersihkan tandas yang boleh memudahkan dan menjimatkan masa ya? Tak payah nak menyental setiap hari.”
Sebenarnya, kita boleh mengekalkan kebersihan tandas dengan mudah jika kebersihannya dijaga setiap hari. Di samping itu, ada juga beberapa cara bersihkan tandas berdasarkan petua atau tips yang telah dipraktikkan sejak sekian lama.

Di sini, kami ingin kongsikan cara bersihkan tandas yang efektif dan mungkin ramai tak tahu.
7 Tips Mudah Bersihkan Tandas Dengan Cepat Tanpa Menyental
1. Gunakan Air Suam
Tahukah anda air suam atau air yang dihangatkan sedikit dapat menggandakan lagi keberkesanan sabun pencuci?

Isikan baldi berisi air suam dan bilas lantai atau dinding menggunakannya. Juga berkesan jika dicurah pada sinki serta tab mandi dalam bilik air.

Foto Kredit: realliving.com
2. Pembasmi Kuman & Agen Pencuci Semulajadi
Jika anda tidak mahu menggunakan sabun pencuci kimia yang kuat baunya, apa kata buat sendiri serbuk pencuci semulajadi menggunakan campuran baking soda dan cuka.Kedua-dua bahan ini adalah penyerap bauan serta sifat asidik dalam cuka membantu membasmi kuman dengan berkesan.
Caranya mudah, campurkan saja kedua-dua bahan ini sehingga menjadi pes. Kemudian, sapukan pes ini pada lantai, dinding, atau mana-mana bahagian tandas. Biarkan selama 15 minit dan selepas itu bilas dengan air bersih. Mudah!
Foto Kredit: roxyonline.co.in
3. Mencuci Celah Jubin
Sekiranya tandas jarang disental atau lama ditinggalkan, lantai dan dinding boleh berkulat. Sesetengah kesan ini sukar ditanggalkan walaupun telah diberus.
Untuk menanggalkannya, cuba campurkan cecair peluntur dengan cuka dalam sebuah botol spray. Kemudian, semburkan dan biar ia mengering (penting) sebelum membilas. Jika kesan masih tidak tertanggal, gunakan baking soda yang dilarutkan dalam sedikit air dan gunakan berus gigi terpakai untuk memberusnya.

4. Baby Oil Sebagai Pengilat Pili
Untuk mencuci kepala pili, anda boleh menggunakan sabun pencuci atau baking soda. Satu tips untuk menjadikannya lebih kilat adalah dengan menyapukan sedikit minyak bayi atau baby oil. Boleh berkilat macam cermin. Cubalah!
Foto Kredit: pinterest.com
5. Cara Bersihkan Lubang Tandas
Spraykan larutan cuka ke dalam mangkuk tandas dan biarkan beberapa minit sebelum menggosoknya. Kalau nak lebih wangi, tambahkan sedikit tea tree oil atau perahan lemon. Selepas kesemua kotoran berjaya ditanggalkan, bilas seperti biasa.
Jangan lupa spraykan juga pada tempat duduk tanda, penutupnya, serta bahagian-bahagian yang terlindung pada tandas sebelum memberusnya.
Foto Kredit: bigdealhq.com
6. Lemon & Garam
Selain cuka, anda juga boleh menggunakan lemon dan garam sebagai agen pencuci yang berkesan. Taburkan garam dan scrubkan bahagian kotoran dengan menggunakan lemon yang dibelah 2.
Foto Kredit: okchicas.com
7. Span Untuk Mencuci Hos Getah
Perasankah anda, bahagian dalaman hos getah juga boleh berkulat jika tidak dicuci. Tapi, ia bukan kerja mudah kerana bahagian tersebut amat kecil dan sukar dicapai.
Untuk mencucinya, sumbatkan beberapa keratan span basuh pinggan dan masukkan ke dalam hujung hos. Kemudian, pasangkan air dan biar span tersebut keluar melalui satu hujung lagi.
*(Rujuk video di bawah pada 2:17)

Kerja Mencuci Menjadi Lebih Mudah
Semoga dengan mempraktikkan beberapa cara bersihkan tandas ini, kerja akan menjadi lebih cepat dan mudah.
Selamat mencuba!


7 Tips Menghilangkan Kesan Kotoran & Bau Hancing Pada Tilam

“Ish, kencing malam lagi anak aku ni… Aduhai, habislah berbau satu bilik. Macam mana cara bersihkan tilam yang dah terkena kencing ni ya? Nanti kalau dah cuci pun, bau hancing masih melekat juga.”
Kencing malam bukanlah sesuatu yang luarbiasa di kalangan anak-anak. Menurut sains, perkara ini berlaku kerana otak mereka tidak merespon kepada rangsangan yang menghantar isyarat untuk pergi ke tandas. Ia selalunya berlaku apabila mereka tidur dengan begitu lena (deep sleep) akibat terlalu letih. Mungkin juga ada masanya ibu bapa terlupa nak bawa anak ke tandas sebelum tidur.

Selain itu, terdapat juga beberapa keadaan yang memungkinkan perkara ini berlaku – contohnya apabila anak anda baru bertukar katil atau tilam.
Jadi, mahu tak mahu kita tentu akan melalui perkara ini apabila ada anak kecil. Maka, eloklah kalau kita tahu bagaimana cara bersihkan tilam yang paling berkesan, sekaligus menyahkan bau hancing yang agak sukar dihilangkan.

Foto Kredit: objectifsante.mu

7 Cara Bersihkan Tilam Yang Berbau Hancing & Kesan Kotoran Degil
Berikut adalah cara bersihkan tilam yang terkena kencing dan menghilangkan baunya agar kembali segar.
1. Bertindak Secepatnya
Sebaik saja anda perasan bahawa anak anda terkencing pada tilam, seeloknya bertindaklah dengan segera!
Ini kerana, kita ingin menghalang air kencing tersebut daripada menyerap dengan cepat ke dalam lapisan tilam. Makin banyak ia menyerap, makin susahlah baunya dihilangkan.
Ada 2 perkara yang perlu anda lakukan dengan pantas:

Buka cadar dan alihkan segala bantal/selimut yang terkena kencing.
Ambil kain kering atau tisu dan serapkan sebanyak mungkin air kencing yang masih tinggal.

Foto Kredit: howwemontessori.com
2. Sabun Pencuci
Ambil sabun pencuci dan ratakan ke bahagian yang terkena kencing. Kemudian serapkan kembali menggunakan tuala kering. Tekan dengan kuat untuk menyerap lebih banyak lembapan.
Untuk kesan terbaik, gunakan sabun pencuci berasaskan enzim. Ia akan menguraikan asid urik yang menjadi punca kesan kotoran dan juga bau hancing.
Pilih pencuci jenis enzim yang dapat menghilangkan bau najis dengan berkesan
3. Cuka
Ada masanya sabun pencuci tak cukup kuat untuk menghilangkan bau hancing yang terlalu kuat. Maka, anda boleh cuba menggunakan cuka sebagai alternatif kepada sabun untuk mengembalikan kesegarannya.
Caranya mudah. Ambil cuka putih (white distilled vinegar) yang biasa digunakan di dapur. Tekapkan cuka ini pada kain dan kesatkan pada tompokan air kencing selama 10-15 minit.
Cuka mempunyai tahap keasidan yang sesuai untuk membunuh kulat, bakteria, dan kuman. Ini semestinya akan membantu menghilangkan bau hancing dengan lebih berkesan.
Foto Kredit: thebalance.com
4. Soda Penaik
Selepas mencuci dengan cuka atau sabun, taburkan soda penaik (‘baking soda’) atau soda bikarbonat pada tompokan air kencing tersebut. Lebih banyak lebih bagus kerana ia akan ‘menarik’ bau dan kotoran yang masih tertinggal.
Biarkan sehingga kering. Lebih ideal jika dibiarkan semalaman. Berus atau vakum selepas kering.
Foto Kredit: cnet.com
5. Campuran Hidrogen Peroksida
Hidrogen peroksida adalah sebuah larutan antibakteria dan ia boleh didapati di farmasi biasa seperti Guardian. Iai adalah salah satu formula utama bagi penghilang kotoran, kesan kekuningan dan bau hancing yang amat berkesan dan telah dicuba ramai. Bahan-bahannya adalah seperti berikut berikut:

8oz hidrogen peroksida
3 sudu besar ‘baking soda’
setitik sabun pencuci pinggan

Campurkan hingga ‘baking soda’ melarut dan masukkan ke dalam botol ‘spray’ yang kosong. Semburkan ke tompokan air kecing dan biarkan ia mengering. Selepas kering sepenuhnya, gunakan vakum untuk menyedut habuk atau kesan ‘baking soda’ yang tertinggal. Hasilnya mengagumkan!
Foto Kredit: newhealthadvisor.com
6. Jemur Di Bawah Matahari
Setelah mencuci dan membersihkan kesan air kencing pada tilam, cuba keringkan tilam tersebut di bawah sinaran matahari. Jika tak mampu berbuat demikian, pastikan anda memasang kipas dan buka tingkap supaya udara dapat mengalir dengan lebih efisyen.
Sedikit sebanyak proses ini akan mambantu tilam anda agar betul-betul kering.
Jangan lupa untuk memeriksa bahagian bawah tilam untuk mengesan sama ada tompokan tersebut tembus pada bahagian tersebut. Ramai yang tidak perasan dan terlupa membersihkan bahagian bawah tilam – ia akan menyebabkan tilam kembali berbau hancing selepas beberapa hari.
Foto Kredit: valitalia.com
7. Semburkan Penyegar
Untuk menambah bauan segar pada tilam anda, bolehlah menambahkan 4-5 titisan pati minyak aromaterapi seperti lavender. Kalau tiada, gunakan penyegar bauan biasa seperti Febreze.
Sebenarnya, anda boleh juga menitiskan minyak ini ke dalam soda penaik yang akan ditaburkan pada tilam tersebut. Caranya, titiskan minyak aromaterapi tersebut ke dalam bekas berisi soda penaik. Goncangkan hingga sebati dan taburkan pada kesan tompokan air kencing. Biarkan selama 10 minit dan vakumkan hingga bersih.
Langkah ini juga boleh dilakukan untuk membuang bau hapak atau menyegarkan tilam anda, walaupun tidak terkena kencing.
Foto Kredit: hirerush.com
Ulangi Jika Masih Berbau
Sekarang, tilam anda akan kembali wangi dan segar. Jika ia masih berbau, anda boleh mengulangi langkah di atas sebanyak 1-2 kali lagi, terutamanya jika tilam tersebut tebal dan susah dikeringkan.
Langkah di atas juga boleh diaplikasikan kepada kesan kotoran atau tompokan air kencing yang telah kering.

*Nota: Melalui FiqhMedic.com, ada dijelaskan bahawa jika tilam terlalu besar dan berat, tidak wajib mengangkat tilam tersebut dan memerahnya. Ini sama dengan najis di atas tanah. Bahan-bahan pencuci yang disemburkan kepada tempat najis tersebut dan bahan itu berfungsi menukarkan najis kepada sejenis bahan yang baru dan hilang sifat-sifat najisnya.
Diriwayatkan dalam Sahih al-Bukhari dan Muslim daripada Anas r.a: “Sesungguhnya seorang arab badawi telah kencing dalam masjid, maka nabi s.a.w. memerintahkan agar dicurahkan sebekas air ke atas tempat kencingnya”
Menurut sumber tersebut juga, jika air kencing itu sudah kering dan puan bersentuh pakaian atau kulit pada bekasnya, maka itu tidak mengapa. Pakaian atau kulit yang bersentuhan itu tidak dianggap bernajis kerana ianya kering.


Cara Bersihkan Tilam Yang Terkena Air Kencing Agar Suci Dari Najis – Mufti WP

“Aduh, ‘bocor’ lagi! Dah berapa kali tukar cadar dalam minggu ni. Hancinglah tilam dibuatnya kalau dah berapa kali asyik terkena air kencing ni. Macam mana nak cuci ni? Was-was pulak kalau tak sah solat nanti.”
Mak-mak mesti biasa lalui masalah begini kan?

Kadang-kadang bukan bayi saja yang boleh terkencing atas tilam, anak yang dah besar pun kadang-kadang boleh ‘terlepas’.
Tapi bukan senang nak cuci tilam ni, sebabnya tilam ni bukan main berat. Susah nak angkat dan jemur macam kita cuci baju tu.

Jadi, macam mana cara nak cuci tilam ni agar ianya betul-betul suci dari najis?

Jom ikuti ulasan yang cukup terperinci oleh Mufti Wilayah Persekutuan di bawah ini.

Cara Bersihkan Air Kencing Pada Tilam Supaya Suci Dari Najis
Soalan :
Assalamualaikum w.b.t
Saya ada satu kemusykilan. Bagaimana cara untuk membersihkan najis air kencing anak (najis mutawassitah) di atas tilam tebal dan berat serta susah untuk diangkat?
Cukupkah sekadar direnjis air mutlak di atasnya atau perlu dibasuh pada bahagian terkena najis?
Harap Datuk Mufti dapat memberi pencerahan.
Jawapan :
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga baginda, para sahabat baginda serta orang-orang yang mengikuti jejak langkah baginda sehingga Hari Kiamat.
Kami mulakan dengan sabda Nabi SAW :
الطُّهُورُ شَطْرُ الإِيمَانِ
Maksudnya : “Bersuci itu adalah antara ciri-ciri keimanan.”
Riwayat Muslim (223)
Islam sangat mengambil berat dalam hal bersuci dan kebersihan. Begitu juga, manusia cenderung kepada kebersihan dan secara tabi’i manusia tidak suka serta menjauhkan diri daripada kekotoran. Oleh sebab Islam adalah agama fitrah, maka secara tabi’i ia memerintahkan manusia supaya bersuci dan menjaga kebersihan.
Pembahagian Najis
Najis terbahagi kepada tiga bahagian, iaitu Najis Mukhaffafah (ringan), Najis Mutawassitah (sederhana) dan Najis Mughallazah (berat).
Najis Mughallazah ialah anjing dan babi serta apa daripadanya.
Najis Mukhaffafah merupakan air kencing bayi lelaki yang hanya minum susu ibunya sahaja dan berumur tidak lebih daripada dua tahun.
Najis Mutawassitah pula adalah selain daripada kedua-dua jenis najis di atas. Najis Mutawassitah adalah seperti air kencing, najis haiwan dan darah.
(Lihat al-Fiqh al-Manhaji, 1/40-41)
www.webmd.com
Cara Membersihkan Najis Mutawassitah
Sebelum itu, kita mesti ketahui bahawa setiap jenis najis tersebut berbeza cara membersihkannya.
*Mengenai cara membersihkan najis Mukhaffafah, apabila terkena pada pakaian, cukuplah sekadar dipercikkan air pada tempat yang terkena najis tersebut. (Boleh rujuk artikel berikut untuk lebih penerangan lanjut: Kenapa Hanya Air Kencing Bayi Lelaki Dikira Najis Ringan? Ini Penjelasan Mufti WP)
*Manakala najis Mughallazah hendaklah dibersihkan dengan tujuh kali basuhan dan salah satunya adalah dengan air yang bercampur tanah.
Mengenai najis Mutawassitah Habib Hasan bin Ahmad al-Kaff ada menyatakan bahawa ia terbahagi kepada dua kategori iaitu hukmiyyah (حكمية) dan ‘ainiyyah (عينية).
i) Hukmiyyah ialah yang tidak kelihatan najisnya secara jelas kerana tiada tanda-tanda seperti bau,rasa dan juga warna. Cara membersihkannya adalah cukup sekadar mengalirkan air pada tempat yang terkena najis tersebut.
ii) Manakala ‘ainiyyah pula ialah najis yang kelihatan dan ada sifat-sifatnya sama ada bau atau rasa atau warna. Cara membersihkannya ialah dengan air sehingga hilang semua sifat-sifat tersebut (bau, rasa dan warna).
Sekiranya najis tersebut dapat dihilangkan bersama sifat-sifatnya dengan sekali basuhan sahaja, ia sudah mencukupi. Akan tetapi sunat untuk dia membasuhnya pada kali kedua dan ketiga.
Begitu juga, sekiranya najis itu tidak dapat dihilangkan dengan sekali basuhan, maka wajib membasuhnya kali kedua. Dan sekiranya masih belum lagi hilang, wajib membasuhnya buat kali ketiga.
Sekiranya najis itu masih belum lagi dapat dihilangkan sifat-sifatnya dengan tiga kali basuhan bersama bahan bantuan seperti sabun dan lain-lain, maka keadaan ini dinamakan sebagai keadaan yang susah (حالة التعسر).
(Lihat al-Taqrirat al-Sadidah, hlm. 135)
Syeikh al-Islam Zakaria al-Ansari menyebutkan bahawa contoh najis hukmiyyah adalah seperti air kencing yang telah kering serta tidak dilihat padanya kesan atau sifat-sifatnya.
Maka, cara membersihkannya, cukup dengan hanya mengalirkan air padanya sekali. Adapun ‘ainiyyah, maka wajib dihilangkan sifat-sifatnya yang terdiri daripada bau, rasa dan warna, melainkan ada kesukaran bagi menghilangkan salah satu antara dua sifat iaitu sama ada warna atau bau.
Maka, dalam hal ini tidak wajib menghilangkannya, bahkan ia telah pun dikira sebagai suci. Akan tetapi, sekiranya terhimpun kedua-duanya sekali (bau dan warna) pada tempat tersebut, maka wajib untuk dihilangkan kedua-dua sifat tersebut kerana ia adalah merupakan bukti yang kuat bahawa ‘ain najis itu masih ada sepertimana ciri atau sifat yang ditunjukkan oleh rasa. (Lihat Fath al-Wahhab, 1/25 dan Kasyifah al-Saja, hlm. 182-184)
Begitu juga, belum lagi dikira suci (masih najis), jika masih ada sifat najis daripada segi rasa kerana kebiasaannya ia mudah untuk dihilangkan. Oleh itu, sekiranya masih berbaki sifat rasa, maka wajib untuk dihilangkan sekalipun dengan mengikis atau menggosok sebanyak 3 kali.
Cara mengikis adalah dengan mengikis tempat terkena najis itu menggunakan batu atau lain-lain, manakala menggosok pula adalah dengan menggunakan jari jemari dengan gosokan yang kuat dan kemudian menjiruskan air ke atasnya sehingga hilang ‘ain dan kesan najis itu.
Selain itu, tidak disyaratkan menggunakan bahan bantuan seperti sabun dan usynan (sejenis pokok) bagi menghilangkan najis melainkan setelah terhimpun baud an warna sekali atau hanya daripada segi rasa sahaja. Maka, dalam situasi ini wajib menggunakan bahan bantuan tersebut. (Lihat Kasyifah al-Saja, 182-183)
Habib Hasan bin Ahmad al-Kaff telah meringkaskan berkenaan hukum bagi keadaan susah (حالة التعسر) kepada dua, iaitu :
Sekiranya hanya tinggal bau sahaja atau warna sahaja, hukumnya adalah dikira sebagai suci.
Sekiranya yang tinggal adalah bau dan warna atau hanya rasa sahaja, maka wajib membasuhnya bersama bahan bantuan seperti sabun sehingga hilang sifat-sifat tersebut.
Akan tetapi, sekiranya orang yang berkepakaran (Ahl al-Khibrah) menyatakan najis tersebut, tidak akan dapat dihilangkan melainkan hanya dengan memotongnya (membuangnya), maka dinamakan bagi keadaan atau situasi ini sebagai situasi yang ada keuzuran (حالة التعذر). Hukumnya, ia termasuk dalam perkara yang dimaafkan dan sah solat dengannya.
Walau bagaimanapun, jika dia mampu untuk menghilangkannya pada masa akan datang, wajib untuk dia menghilangkannya.
(Lihat al-Taqrirat al-Sadidah, hlm. 136)

Kesimpulannya
Berdasarkan kepada persoalan di atas, setelah diteliti dalil-dalil serta pandangan para ulama, kami menyimpulkan kepada beberapa perkara :

Sekiranya air kencing yang terdapat di atas tilam telah kering serta tidak dilihat padanya kesan atau sifat-sifatnya, maka bagi mensucikannya cukup dengan hanya mengalirkan air padanya.
Dan sekiranya kuantiti air sedikit, hendaklah air yang dilalukan ke atas najis dan bukan sebaliknya sepertimana yang telah dijelaskan oleh Syeikh Ibrahim al-Baijuri di dalam hasyiahnya. (Lihat Hasyiah Syeikh Ibrahim Baijuri, 1/199)
Akan tetapi, jika air kencing tersebut meninggalkan ‘ain atau sifat-sifatnya, maka terlebih dahulu hendaklah dihilangkan ‘ain dan sifat-sifatnya.

Foto Kredit: glavchist-rnd.ru
Ringkasan
▪ Berikut adalah cara membersihkan air kencing pada tilam yang disyorkan oleh pihak Mufti Wilayah Persekutuan:
1. Lap & Pindahkan Air Kencing
Lap dan pindahkan air kencing yang bertakung di atas tilam semampu mungkin dengan menggunakan kain atau span atau wet/dry vacuum sehingga tidak ada lagi yang berbaki melainkan sedikit lembap yang tidak boleh dipisahkan (dielakkan).
*Iaitu sebagaimana yang disebutkan oleh Syeikh Nawawi al-Bantani. (Lihat Kasyifah al-Saja, hlm. 181)
2. Alirkan Air
Kemudian, barulah dialirkan air di atasnya.
Sekiranya air basuhan tersebut tidak dapat mengalir, hendaklah ia juga dipindahkan atau dikeringkan semampu mungkin, dengan menggunakan kain atau span atau seumpamanya.
Sekiranya masih berbaki warna atau bau sahaja, tidak mengapa dan ia dikira telah suci.
3. Gunakan Bahan Bantuan Jika Perlu
Akan tetapi, sekiranya masih berbaki warna dan bau sekali atau semata-mata rasa sahaja, hendaklah ia dihilangkan semampu mungkin dengan menggunakan bahan bantuan seperti sabun atau seumpamanya atau dengan menggosoknya sekuat mungkin sehinggalah sifat-sifat yang berbaki tersebut hilang.
Sekiranya masih lagi tidak dapat dihilangkan ia termasuk dalam perkara yang dimaafkan serta sah solat di atasnya.
4. Basuhan Luar Sudah Mencukupi
Manakala apa-apa air yang mungkin terserap di dalam tilam semasa proses pembersihan adalah tidak mengapa. Basuhan di bahagian luar sahaja telah cukup.
Dalam hal ini, Imam al-Nawawi telah menukilkan pendapat Imam Syafie bahawa :
لو أحمى حديد ثُمَّ صَبَّ عَلَيْهَا سُمًّا أَوْ غَسَلَهَا فِيهِ فَشَرِبَتْهُ ثُمَّ غُسِلَتْ بِالْمَاءِ طَهُرَتْ لِأَنَّ الطَّهَارَاتِ كُلَّهَا إنَّمَا جُعِلَتْ عَلَى مَا يَظْهَرُ فِيهِ لَيْسَ عَلَى الْأَجْوَافِ
Maksudnya : “Sekiranya dipanaskan sekeping besi dan kemudian besi tersebut disiram dengan racun (najis) atau dibasuh dengannya. Dan kemudian, racun tersebut telah meresap masuk ke dalam besi tersebut. Kemudian, besi tersebut dibasuh dengan air, maka ia kembali menjadi suci kerana kesucian itu adalah berdasarkan apa yang zahir (dilihat) dan bukannya pada apa yang ada di dalam rongga (tidak nampak). (Lihat al-Majmu’ Syarh al-Muhazzab, 2/600)
Semoga Allah SWT memberikan kefahaman yang jelas kepada kita semua dalam beragama.
Ameen.

*Rujuk pautan asal di laman web rasmi Mufti Wilayah Persekutuan: https://bit.ly/irsyadfatwa416?fbclid=IwAR2piMhTxlCWYdZk7PPxj_ClPURh_Sfs-hv3bn83DgY5wtK86jo5G90-ESU


Cara Bersihkan Uri Bayi, Semua Bakal Bapa Wajib Tahu!

Masih ramai ibu bapa di luar sana kurang arif mengenai apa itu uri anak atau nama saintifiknya, plasenta. Uri ini boleh dikatakan sebagai ’tilam’ atau ‘peneman’ bayi ketika di dalam kandungan. Setelah isteri melahirkan anak, uri anak akan diberikan kepada si suami supaya diuruskan untuk proses membersihkan sebelum dibalut dan tanam. Jadi, wanita ini kongsi cara uruskan uri anak sebelum para lelaki bergelar suami.
CARA NAK BASUH URI BAYI

Cara nak basuh uri bayi, semua lelaki patut tahu sebelum menjadi seorang suami. Lepas isteri bersalin, doktor passkan kita satu plastik berisi uri. Inilah rupa uri. Ni cara nak uruskan uri:

BASUH GUNAKAN GARAM & LIMAU

Beli garam, boleh juga gunakan limau purut kalau uri tu dah membusuk. Limau cuma nak hilangkan bau. Buka plastik uri di depan air paip mengalir. Basuh uri dan darah pada uri dengan garam dan limau sampai darah mengalir tu hilang.
Cangkul tanah dalam-dalam supaya haiwan liar tak boleh hidu bau uri. Kalau susah sangat, cari batu besar dan tindih atas tempat uri tu ditanam supaya binatang liar tak gali tanah tu.

CUKUP DENGAN BISMILLAH & SELAWAT KEATAS NABI
Masa menanam, tak perlu menghadap kiblat ataupun baca apa-apa. Cukup dengan lafaz Bismillah dan selawat ke atas Nabi.

*Semoga bermanfaat!
Sumber: Eleanor


Tahukah anda apa itu bertangas? Bertangas ini sebenarnya adalah mandi wap. Mungkin ada yang menganggap ia adalah amalan dalam pantang bersalin, namun sebenarnya ia juga bagus untuk dilakukan setiap kali selepas haid.
Melalui akhbar Kosmo, Pengurus Spa, Awanis Musa berkata bertangas dapat membantu mengeluarkan peluh serta toksin dari badan. Bagi wanita bersalin, ia juga dapat membantu proses penyembuhan dan pengecutan rahim dengan cepat.

Perkongsian kali ini adalah daripada Puan Mawar Putih yang memberikan cara terperinci untuk bertangas di rumah.
Jom ikutinya di bawah.

Foto Kredit: pressreader.com

Cara Bertangas Sendiri Di Rumah Agar Sihat Luar Dan Dalam. Boleh Cuba!
Menurut Mawar Putih, petua ini didapat daripada seorang makcik. Memang berkesan sebab segala kekotoran dalam rahim akan keluar apabila bertangas. Cara ini juga mudah dan dapat menjimatkan para surirumah.
Bahan-bahan

Kunyit hidup sebesar ibu jari
Asam keping 4-5 keping
Lada hitam 20 biji
Manjakani 5-6 biji
Sedikit garam kasar (bergantung kepada besar bekas)
Daun sirih 15 keping

Cara-cara
1. Didihkan Air
Masukan semua ramuan dan didihkan air di dalam periuk.
2. Tuang Dalam Baldi / Bekas Khas
Selepas ramuan dan air dididihkan sekitar 30 minit, boleh tutup api.
Tuangkan semua ramuan di dalam baldi atau bekas khas yang boleh digunakan untuk bertangas.

3. Duduk Di Atas Wap
Seterusnya, bolehlah kita duduk di atas wap yang keluar daripada baldi itu. Duduk selama lebih kurang 30minit. Insya Allah, segala kekotoran yang terlekat dalam rahim kita akan terkeluar.
Ada yang nak mudah, terus saja duduk atas baldi. Tapi kalau nak lebih selesa, boleh juga gunakan kerusi berlubang dan aturkan bahan seperti dalam gambar ini.
Sumber: bengkungmoden.com via wanista.com
Atau boleh dapatkan kerusi khusus untuk bertangas yang dah banyak dijual di pasaran.
Contoh kerusi bertangas yang khas. / Foto Kredit: Jana Herba Enterprise
Tips Tambahan
Untuk mendapatkan kesan wap bahan rebusan tadi secara menyeluruh, boleh juga berselubung menggunakan kain pada paras leher sehingga ke kaki (seperti berkemban).
Sementara menunggu tempoh 30 minit tersebut, senaman kemutan otot rahim (senaman Kegel) juga boleh dialakukan untuk kekuatan otot alat sulit dan rahim.
Mudah, bukan? Selamat mencuba. Kalau nak share, silakan.

*Petua ini dikongsikan oleh Puan Mawar Putih dengan kebenaran. Untuk pertanyaan lanjut, boleh follow beliau di SINI.


Cara Bertangas Untuk Sihatkan “Miss V” Anda

Pernah dengar tak perkataan bertangas? Mestilah pernah sebab ia merupakan amalan lazim yang selalu dibuat oleh orang Melayu. Kalau dengar perkataan bertangas sahaja, mesti orang akan ingat untuk orang yang sedang berpantang kan? Padahal orang yang belum bersalin pun boleh mengamalkannya.
Bertangas dapat membantu mengeluarkan peluh serta toksin dari badan. Bagi wanita bersalin, ia juga dapat membantu proses penyembuhan dan pengecutan rahim dengan cepat. Ianya juga bagus untuk dilakukan setiap kali selepas haid. Oleh itu, seorang pengguna TikTok @lora_dash telah berkongsi cara nak bertangas di rumah.

Baca juga: Habuk Degil Selalu Melekat Di Perabot, Ini Cara Nak Hilangkan Dengan Mudah!
RESIPI BERTANGAS UNTUK SIHATKAN “MISS V” ANDA

Bagi yang belum tahu, bertangas adalah proses ‘mandi wap’ yang melibatkan anggota sulit wanita, iaitu vagina. Ia dilakukan bagi membuang bau badan, melancarkan peredaran darah dan haid, serta menjaga kesihatan faraj.

Terdapat banyak kebaikan bertangas antaranya adalah membantu ibu bersalin melancarkan pengaliran darah nifas, mengeluarkan toksin, serta membantu melangsingkan tubuh.
Herba-herba terpilih yang digunakan juga dipercayai dapat mengelakkan kekenduran rahim, serta mempercepatkan kesembuhan pada luka jahitan selepas bersalin.
Rawatan ini tidak terhad kepada wanita selepas bersalin saja kerana ia juga dikatakan mampu mencegah masalah bau dan keputihan pada vagina.
Oleh itu, apa resipi untuk bertangas ini? Ini adalah caranya:
Bahan-bahannya:

– Serai wangi
– Manjakani
– Bunga cengkih
– Sirih
– Pandan
– Lada hitam
– Halia
Cara-caranya:

– Masak rebus pakai periuk nasi, tangas selama 15-20minit. Sudah selesai!
Ringkasnya, amalan bertangas bukan saja membantu memulihkan wanita lepas bersalin, tetapi ia juga menawarkan pelbagai khasiat kepada wanita bujang. Selamat mencuba kepada wanita di luar sana!
Video penuh:

 @lora_dash
Buat 15-20 minit bertangas pasti sedap. #bertangas #fyp #resepiketat
 ♬ original sound – Susi Octaviani Wisud – Susi Octaviani

Sumber: TikTok @lora_dash


Pakai Stokin Masa Ambil Wuduk, Sah Atau Tidak? Ini Jawapannya WAJIB Tahu!

“Cuaca sejuk ni dekat Istanbul, kalau cara berwuduk dengan stokin sah atau tidak ya?”
Kalau anda perasan apabila berada di luar negara, ada juga dalam kalangan orang Arab yang mengambil wuduk dengan tidak menanggalkan stokin yang dipakai. Lalu anda tertanya-tanya sama ada perbuatan tersebut sah atau tidak wuduk yang diambil.

Jadi, untuk merungkaikan persoalan ini, berikut merupakan penerangan yang lebih jelas supaya menjadi panduan khususnya buat anda yang akan ke negara beriklim sejuk!
Baca juga: Checklist 32 Barang Yang Boleh Dibawa Ketika Tunaikan Haji, Tak Pening Nak Kemas Beg!

CARA BERWUDUK DENGAN STOKIN, SAH ATAU TIDAK ?

Perbahasan wuduk lazim menyentuh isu menyapu khuf (stokin kulit) dan ia adalah diharuskan seperti mana warid dari hadith-hadith dan kitab-kitab fiqh. Namun menyapu ke atas stokin dari bahan-bahan selain kulit, adakah diharuskan ?
Kami meringkaskan perbincangan ini dengan mengutip pendangan Imam Abdullah at-Talīdī رحمه الله didalam ((إتمام المنة بشرح منهاج الجنة في فقه السنة)). Kesimpulannya, diharuskan menyapu ke atas stokin yang diperbuat selain dari kulit seperti wol, kain & bulu. Dalilnya daripada Mughīrah, beliau berkata :
توضأ النبي ﷺ ومسح على الجوربين والنعلين.
“Nabi ﷺ berwuduk dan Baginda menyapu keatas kedua sarung kaki & sepatunya”.
HR Abū Dāwūd, Ibn Mājah, Ibn Abī Shaybah & at-Tirmidhī serta dihukum sahih olehnya, Ibn Hazm & Ibn Daqīq al-`Ayd.
Beliau menyatakan keharusan menyapu ke atas khuf & stokin berlaku setelah sempurna syarat ini :
1) Ia dipakai setelah berwuduk.
2) Menutup kedua buku lali.
3) Tempoh tertentu, yakni bagi bermukim adalah sehari semalam & 3 hari bagi musafir.
4) Sapuan hanya dilakukan dibahagian atasnya sahaja.
5) Wajib ditanggalkan apabila berlaku janabah.
Kesemua poin ini mempunyai dalil dari hadith yang warid. Namun memadai kami ringkaskan untuk memudahkan kefahaman orang awam. Perbahasan ini juga lebih kurang sama dengan isu menyapu serban di kepala seperti yang dinyatakan oleh al-Mughīrah :
توضأ النبي ﷺ ومسح على الخفين وعلى العمامة.
“Nabi ﷺ berwuduk dan Baginda menyapu kedua khuf & serbannya.”
HR at-Tirmidhī & mempunyai shawāhid dari riwayat Muslim & Abū Dāwūd.
Bahkan Ibn Hazm didalam “al-Muhallā” (2/58) mengharuskan menyapu pakaian yang ada di kepala seperti kerudung & kopiah ; serta diharuskan juga keatas lelaki mahupun perempuan. Ibn Qayyim didalam “al-Hadyu an-Nabawī” pula menyatakan adakalanya Baginda ﷺ menyapu kepalanya, adakalanya sekadar menyapu serban, adakalanya menyapu serban dan sebahagian kepala (ناصية)..”.
Pandangan ini juga didokong oleh ash-Shawkānī didalam “Nayl al-Awtār”.

Kesimpulannya, menyapu stokin adalah salah satu sunnah Rasulullah ﷺ sepertimana yang warid dari hadith. Bahkan menyapu khuf juga adalah sebuah syiar Ahli Sunnah & mereka yang mengingkarinya adalah ahli bidaah seperti yang dinyatakan oleh Imam Baghawī dalam “Sharh as-Sunnah”. Seseorang diberi pilihan untuk membasuh kaki seperti biasa atau menggunakan khuf atau stokin.
Jika memilih metod kedua, maka wajiblah dia melazimi peraturan dan syarat menggunakan khuf & stokin seperti yang telah dinyatakan diatas. Perbuatan ini juga kebiasaan umat Islam di negara-negara cuaca sejuk. Jarang mereka (bahkan tidak ada) menggunakan khuf, sebaliknya kebanyakannya (atau semua) menggunakan stokin.
Berapa juta solat orang tidak sah jika kita menafikan keabsahan sunnah tersebut? Ini adalah isu furū’. Menghukum pelaku dengan tuduhan jahil & sesat ; bahkan mengasingkan diri dari jemaah yang mengamalkannya melambangkan sikap taksub & fanatik kerana terdapat dalil yang menunjukkan Rasulullah ﷺ melakukan hal yang sama.
Walhal berjemaah adalah anjuran agama. Maka hendaklah agamawan bersikap berlapang dada menghadapi khilaf. Sikap taksub tidak menghasilkan apa-apa keuntungan, bahkan memecahkan kesatuan umat Islam yang menguntungkan musuh-musuh Islam sendiri.
Semoga ciapan ini bermanfaat. Wallahu a`lam.
Sumber: Twitter @HSRembaoui


Cara Berwuduk Guna Hanya Segelas Air, Rupanya Memang Cukup!

“Wahai orang yang beriman, apabila kamu hendak mengerjakan solat (padahal kamu berhadas kecil), maka (berwuduklah) iaitu basuhlah muka kamu dan kedua belah tangan kamu meliputi siku dan sapulah sebahagian daripada kepala kamu dan basuhlah kedua belah kaki kamu meliputi buku lali…” (Surah al-Ma’idah, ayat 6)- Begitulah cara berwuduk dengan betul…
Apabila bercakap mengenai wuduk tidak memadai berdasarkan teori sahaja. Oleh itu, sebaik-baiknya kita mempelajari secara praktikal agar lebih jelas dan faham. Bukan sahaja kita perlu menjimatkan penggunaan air, malah ada cara yang betul untuk berwuduk dengan sempurna hanya menggunakan secawan air. Tapi cukup ke?

CARA BERWUDUK DENGAN BETUL GUNA HANYA SECAWAN AIR, MEMANG CUKUP!

Sebenarnya air dalam gelas sebesar ini cukup untuk berwuduk dengan sempurna basuhan wajib tanpa meninggalkan segala sunat-sunat wuduk.
Aku tengah fikir macam mana nak pastikan video dan penerangannya tak lebih 2 minit untuk letak dekat Twitter ni. pic.twitter.com/Hoa8184yjM
— Mohammad Faeez Harith (@H_Bakkaniy) February 8, 2023

Sejujurnya aku tak boleh tidur sebelum aku selesaikan video ni. Aku tak sunting sangat, hanya pecahkan 4 bahagian;

1) Basuh tangan sampai muka

2)Basuh tangan dan sapu kepala

3)Basuh telinga sampai kaki kanan

4) Kaki kanan sampai selesai kaki kiri.

Masih berbaki airnya seperti ada dalam gambar. Ada berberapa sunat yang tinggalkan seperti bersugi, menghadap qiblat dsb. kerana kekangan masa, tapi semua anggota wajib dan sunat dibasuh dan diusap , tiga kali setiap satu.

Nota;
1) Mencelupkan tangan ke dalam bekas untuk dijadikan penceduk air, atau sekadar untuk memindahkan air ke tempat basuhan tidak menyebabkan air jadi musta’mal. Itu disebut sebagai Istighraf, panjang pula bahasannya.
2)Perlu beri perhatian kepada bulu-bulu atau rambut yang tumbuh dalam sempadan muka.
Demikian juga jika berkuku panjang, pastikan tidak ada kotoran di bawah kuku yang boleh menghalang air.
Nota tambahan:
1)Berkumur-kumur (madhmadhah) dan menghirup air ke dalam hidung (istinsyaq) boleh dibuat sekaligus ataupun berasingan, kedua-duanya sabit dari hadith serta selari dengan mazhab As Syafi’iy
2)Begitu juga mengusap sebahagian kepala…
3) Sekiranya seseorang berambut panjang, tidak sah sekiranya dia hanya mengusap bahagian rambut yang menjulur bawah dari kepala sahaja, mesti diusap bahagian yang masih di kepala sahaja. Senang cerita, tak boleh usap hujung ekor rambut sahaja. Moga bermanfaat, video penuh ada di bawah.

Berwuduk Sempurna Dengan Segelas Air
Sejujurnya aku tak boleh tidur sebelum aku selesaikan video ni.
Aku tak sunting sangat, hanya pecahkan 4 bahagian;
1) Basuh tangan sampai muka
2)Basuh tangan sampai sapu kepala
3)Basuh telinga sampai kaki kanan https://t.co/881FMgkJPr pic.twitter.com/ffsuLKmQ0Q
— Mohammad Faeez Harith (@H_Bakkaniy) February 8, 2023

Sumber: Twitter @MohammadFaeezHarith


8 Cara Besarkan Payudara Secara Semulajadi. Cubalah!

Cara besarkan payudara
Pertama sekali, ini bukan artikel lucah. Sila ambil positif.
Payudara yang kecil membuatkan wanita berasa kurang yakin dengan diri sendiri dan keayuannya tidak menyerlah. Ianya menyebabkan kesukaran untuk memakai baju atau dress yang seksi. Ada dua cara dalam membesarkan payudara tanpa perlukan pembedahan, iaitu cara senaman fizikal dan juga pemakanan secara semula jadi.

A. Cara senaman fizikal
1. Push Up
Ini cara besarkan payudara yang pertama. Untuk melakukan latihan ini posisikan tubuh anda seperti posisi push up yang sering dilakukan oleh orang lain. Jika push up seperti posisi yang dilakukan oleh lelaki terasa berat untuk anda, letakkan lutut anda pada lantai.
Dengan lutut diletakkan pada lantai, semua beban tubuh anda akan bertumpu pada lutut dan posisi ini akan memudahkan anda untuk mengangkat berat tubuh keatas. Bagi anda yang belum biasa melakukan push up, sebaiknya lakukan push up dengan latihan yang ringan terlebih dulu. Lakukan 5-6 kali push up dalam seminggu pertama.

Setelah memasuki minggu kedua sampai selajutnya, tambahkan latihan push up menjadi 7-10 kali dalam seminggu. Jika push up ini dilakukan secara teratur dan terus menerus, otot dada dan juga bahu anda bukan hanya terlatih namun juga memiliki kekuatan dan kekencangan.

Keadaan otot dada dan bahu yang demikian akan memastikan ukuran payudara anda akan berubah lebih besar dari sebelumnya. Cara besarkan payudara dengan push up ini selain efektif, ia juga mudah dilakukan kerana tidak membawa kesan sampingan bagi kesihatan tubuh yang lain.
2. Berenang
Cara besarkan payudara ini perlukan tenaga dan skil. Senaman yang mampu merangsang pembentukan otot dada dan bahu juga dapat dilakukan dengan berenang. Jika hobi anda adalah berenang, ini adalah hobi yang bagus.
Namun tidak semua gaya berenang memberikan perubahan yang signifikan terhadap ukuran payudara anda. Hanya gaya kupu-kupu yang memberikan pengaruh besar terhadap perubahan ukuran payudara. Bagi perenang yang masih baru, gaya kupu-kupu sangat sukar dilakukan kerana perlukan latihan khusus.
Namun bagi yang sudah profesional, gaya kupu-kupu dapat jadikan alternatif sebagai cara besarkan payudara. Tidak perlu melakukan prosedur pembedahan meletakkan implan yang sangat berbahaya dan menghabiskan belanja yang mahal, ukuran payudara kita boleh berubah menjadi lebih besar hanya dengan senaman.
B. Cara pemakanan dan lain-lain:
1. Kacang soya
Banyakkan memakan kacang soya. Kacang soya mempunyai kandungan estrogen semulajadi (genistein) yang terikat pada reseptor payudara perempuan. Zat ini mampu membantu mencegah pertumbuhan kanser payudara.
2. Jauhi arak
Tidak relevan untuk Muslim. Bagi non-Muslim, lebih baik elakkan minuman beralkohol. Minuman beralkohol dapat meningkatkan risiko terkena kanser payudara. Meminum 2 gelas minuman beralkohol dipercayai mempunyai risiko terkena kanser 21% lebih tinggi.
3. Sayur
Banyakkan memakan sayur; beberapa jenis sayuran seperti brokoli yang mengandungi sulforaphane dapat mencegah pembiakan sel-sel kanser.
4. Ikan
Banyakkan memakan ikan laut; ikan laut banyak mengandungi asid omega. Asid omega ini berfungsi untuk memperkuatkan sistem keimunan tubuh dan menghalang pengaruh tumor yang dapat berkembang menjadi kanser.
5. Bersihkan selalu
Bersihkan payudara secara rutin; Bersihkan payudara secara rutin dengan menggunakan kain lap yang dibasahi dengan air suam.
6. Guna masker
Cara besarkan payudara yang terakhirkan ialah dengan masker. Gunakan masker payudara; payudara boleh diberikan masker khas untuk menjaga keindahan, kepadatan, dan tidak kendur. Beberapa bahan semulajadi yang boleh digunakan sebagai masker payudara diantara adalah:
• Kacang panjang
Kisar kacang panjang hingga halus kemudian tambahkan sedikit air sehingga agak kental. Gunakan untuk menyelaputi seluruh bahagian payudara kecuali bahagian puting. Letakkan masker selama 15 minit lalu bilas dengan air suam. Masker dari kacang panjang ini dipercayai dapat membesarkan ukuran payudara.
• Yogurt dan telur
Campur sesudu yogurt asli dan sebiji telur, boleh juga ditambahkan vitamin E. Sapukan secara rata di seluruh permukaan payudara, urut perlahan-lahan agar masker meresap. Setelah dibiarkan selama 20 minit, basuhlah dengan air hangat hingga bersih.
• Epal dan susu.
Dua buah epal dipotong kecil-kecil lalu dicampurkan dengan 1 liter susu. Didihkan di atas api hingga kental seperti pasta. Setelah dibiarkan sejuk sapukan ke seluruh permukaan payudara. Masker ini dipercaya dapat membuat kulit payudara menjadi kencang dan berseri.
Akhir kata
Foto Kredit: www.womenshealthmag.com
Semoga informasi dan cara besarkan payudara ini bermanfaat untuk digunakan bagi membuatkan anda rasa lebih yakin. Jikalau ada masalah sampingan, sila berjumpa doktor untuk nasihat pakar dan pemeriksaan lanjut.


Cara Betul Basuh Cadar & Tuala Putih, Baru Tak Kuning & Kekal Putih!

Cadar putih sememangnya akan membuatkan bilik kelihatan kemas dan berseri tetapi penjagaan cadar putih agak susah kerana jika salah cara membasuhnya akan menyebabkan kekuningan. Begitu juga dengan tuala putih, perlu cara menggunakan cara betul supaya kekal putih dan tidak kekuningan.
Kalau anda mencari cara betul membasuh cadar dan tuala putih, berikut merupakan cara yang dikongsi oleh Puan Zaza Zalina di laman Facebooknya. Memang putih berseri-seri! Rugi kalau tak cuba.

Baca juga: Cara Senang Baiki Sendiri Cermin Kereta Retak, Hasilnya Macam Di Kedai!
CARA BETUL BASUH CADAR & TUALA PUTIH, BARU TAK KUNING & KEKAL PUTIH

Cadar putih ni memang cantik, nampak cerah dan bersih bila dibentang atas katil. Begitu juga dengan tuala putih. Masalah bila cuci selalu ada karat kotoran dari air paip.

Kaedah jimat gunakan tuala tangan yang kecil masukkan ke dalam tempat letak sabun. Dapat juga lah mengurangkan karat terjun terus ke kain cucian. Alhamdulillah dah tak ada kotoran tu lagi.

Sesekali boleh gunakan nila untuk nampak berseri-seri gitu. Bila guna nila jangan letak pelembut kain sekali ya sebab akan menyebabkan nila bertompok-tompok tak sekata pada kain cucian.

– Bancuh sedikit nila di dalam baldi dahulu sebelum dicurah masuk bercampur air yang ada dalam mesin basuh. Saya suka nila yang cair sdikit.

– Nila jadi cair begini ya tapi airnya tetap kebiru-biruan.

Hasilnya! Cantik putih berseri-seri macam baru dibeli di kedai kan?

Selamat mencuba!
Sumber: Facebook Zaza Zalina


Cara Betul Bersihkan Kemaluan Bayi Perempuan, Elak Bakteria!

Alat kelamin bayi perempuan adalah sangat sensitif, jadi anda perlu berhati-hati semasa membersihkan bahagian ini. Ramai ibu bapa membersihkan bahagian lampin bayi perempuan dengan hanya menggunakan air dan pad kapas pada beberapa minggu terawal kelahiran bayi.
Jadi, adakah betul cara kita membersihkan kemaluan si manja selama ini?

Baca juga: Bahaya Sapu Bedak Di Muka Bayi, Risiko Jangkitan Paru-Paru!
BETUL TAK CARA ANDA BERSIHKAN KEMALUAN BAYI PEREMPUAN?

Anda boleh juga meletakkan sedikit cecair pembersih bayi yang lembut dalam air untuk membersihkan alat sulit si manja. Selain itu, anda juga boleh menggunakan tisu basah bayi yang bebas alkohol dan bebas pewangi untuk mencuci kemaluan bayi perempuan anda.

Penggunaan cecair pembersih yang lembut yang dibuat khas untuk bayi dapat membantu melindungi penghadang kulit semula jadi si manja ibu. Sebelum menggunakan pembersih cecair ataupun tisu basah pada si manja, periksa dahulu sama ada produk tersebut cukup sensitif dengan cara meletakkannya sedikit pada kulit bayi.
Jika anda menggunakan pembersih cecair, anda perlu memasukkan sedikit cecair tersebut di dalam air dahulu. Jangan terus sapu pada tubuh bayi.
Cara membersihkan kemaluan bayi perempuan

Semasa menukar lampin, bersihkan dahulu bahagian lampin daripada najis. Cara membersihkan kemaluan bayi perempuan adalah dengan sentiasa lap alat kemaluan bayi anda dari hadapan ke belakang, jauh dari vagina dan uretra (tempat dia mengeluarkan air kencing).
Dengan cara mengelap dari depan ke belakang juga dapat membantu untuk elak bakteria berpindah dari bahagian punggung ke vagina atau uretra yang boleh mengakibatkan jangkitan. Jika bahagian lampin si manja sangat kotor dengan najisnya yang melekat pada bibir faraj (labia), lakukan cara seperti ini:
1.Bersihkan jari anda dahulu sebelum menyentuh bahagian lampin bayi. Kemudian, barulah bersihkan bibir faraj bayi dengan lembut.
2.Gunakan pad kapas lembap yang bersih atau tisu basah bayi yang bebas pewangi untuk membersihkan bahagian kemaluan bayi, bermula dari depan ke belakang.
3.Bersihkan setiap sudut pada labianya dengan menggunakan pad kapas ataupun tisu basah bayi.
Sumber: Hello Doktor


Cara Betul Bersihkan Peralatan Menyusu Untuk Elak Anak Cirit-Birit

“Anak aku ni selalu alami cirit-birit, adakah sebab jenis susu yang diminum?”
Penting untuk ibu bapa tahu bahawa penyebab anak-anak yang masih minum susu dalam botol kerap mengalami cirit-birit dan muntah bukan sahaja bergantung kepada jenis susu. Anda perlu tahu bahawa cara pencucian botol susu perlu diambil berat kerana sisanya mungkin akan ‘meracuni’ sistem penghadaman si manja.

BAGAIMANA ANDA MEMBERSIHKAN BOTOL SUSU ANAK?

Bila ada patient satu bulan ,masuk ke ward kanak-kanak disebabkan cirit-birit dan muntah. Soalan pertama yang doktor akan tanya, macammana cara basuh/nyahkuman botol baby. Bukan satu kes begini.Memang banyak.Dapat disimpulkan tak ramai yang tahu cara yang sepatutnya.

Dua langkah yang perlu tahu:

a)Membersih: kekerapan setiap kali feeding
b)Menyahkuman (sterile): setiap hari untuk bayi berumur 3 bulan dan ke bawah,bayi pramatang,pesakit yg menjalani kemoterapi,lemah imun sistem dan bayi yang sering jatuh sakit.Kekerapan boleh dikurangkan jika bayi anda sihat dan yakin dgn proses pembersihan (a) diatas.
Untuk setiap peralatan penyusuan/pam yang baru penting untuk menyahkuman(sterile) sebelum digunakan.Baca produk leaflet/ manual produk untuk mengenalpasti bahan penyusuan sesuai untuk disteril atau tidak.
(Kebanyakan valve pam tidak sesuai untuk dididih atau di steam kan, ini boleh mempengaruhi prestasi pam anda)
Rendam dalam air panas pon tak sama dengan didihkan botol dalam air mendidih! Penting praktiskan untuk anak bawah setahun! Ini share daripada lecture Puan Siti Khadijah, Penolong Pengarah Kanan (Makanan) dari Pusat Laktasi Negara.
CARA YANG BETUL MEMBERSIHKAN PERALATAN PENYUSUAN

Sumber : Atiqah Saroni


Cara Betul Buang Jarum Insulin Selepas Guna, Elak Orang Lain Tercedera & Dijangkiti

Insulin merupakan ubat yang diambil oleh penghidap penyakit diabetis. Namun, bukan semua penghidap diabetis memerlukan pengambilan insulin dan beranggapan bahawa kehidupan mereka akan berakhir apabila perlu mengambil ubatan sebegini. Penting juga untuk para pengguna insulin dan jarum suntikan insulin mengetahui cara yang betul untuk membuang jarum tersebut selepas penggunaan.
Ini untuk memastikan bahawa bukan sahaja kebersihan dapat dijaga, malah memudahkan juga proses pengutipan sampah.

CARA PEMBUANGAN JARUM PEN INSULIN

Pembuangan jarum pen insulin yang telah digunakan dengan selamat dapat membantu menghalang orang lain terutama pekerja yang mengutip sampah dari tercedera dan dijangkiti penyakit.

1. Buang jarum yang telah digunakan ke dalam bekas, contohnya botol air minuman & botol plastik sabun pencuci.

2. Apabila telah penuh, pasangkan penutup bekas dengan ketat dan sempurna.
3. Buangkan ke dalam tong sampah atau serahkan kepada farmasi di fasiliti kesihatan kerajaan untuk pelupusan.

*Pastikana anda buang dengan betul ya!
Sumber: Public Health


Cara Betul Cuci Air Fryer Di Rumah Supaya Tak Mudah Rosak, Bersih & Bebas Kuman

Sejak viralnya menu-menu yang boleh dimasak menggunakan air fryer, ramai dalam kalangan mak-mak yang sudah mula beli air fryer. Bila dah digunakan untuk masak, pasti kita perlu mencuci peralatan selepas sahaja digunakan bukan? Kata orang, kalau nka basuh air fryer ini ada caranya yang tertentu, kalau tidak mudah rosak.
Oleh itu, salah seorang pengguna di laman Facebook ini berkongsikan cara dan teknik yang betul untuk anda basuh air fryer tanpa merosakkan peralatan tersebut.

CARA BERSIHKAN AIR FRYER DENGAN BETUL SUPAYA TAK ROSAK
Hari ini kita kongsikan cara membersihkan Air Fryer kita. Semenjak aktif dalam group ini, saya pun menerima banyak PM untuk menanyakan saya cara saya membersihkan Air Fryer. Hah! kebetualn saya nak membersihkan Air Fryer hari ini lalu terfikir untuk membuat video ini. Harap perkongsian saya memberi serba sedikit manfaat kepada semua!
Peralatan Yang Diperlukan:

Cuka Buatan
Soda Bikarbonat
Span Lembut
Sabun Cuci Pinggan
Kain Bersih
Berus Plastik
CARA-CARA CUCI AIR FRYER DENGAN BETUL
1.Pastikan air fryer betul-betul sejuk dna dah ditutup suis.

2.Keluarkan bakul jaring dan letak di tepi.

3.Ambil tisu dan lap sisa-sisa makanan di sekeliling kawasan dalam supaya memudahkan proses anda mencuci nanti. Kemudian, masukkan kembali jaring ke dalam bakul.

4. Didihkan air dan gunakan air panas ini dituang ke dalam bakul air fryer. Ini bagi memudahkan sisa makanan tertanggal, rendam selama 3 minit. Jangan guna span besi basuh pinggan kerana akan mengeluarkan ‘coating’ jaring bakul.

5.Masukkan satu penutup cuka dan suku sudu soda bikarbonat.Kemudian, goncangkan seketika bakul air fryer anda untuk mengeluarkan lagi sisa makanan.

6.Sementara menunggu sisa makanan tertanggal, anda boleh menggunakan senduk kayu atau berus untuk cuci bahagian jaring.

7.Tuang air rendaman tadi kemudian cuci air fryer seperti biasa. Pastikan anda cuci bahagian dalam menggunakan tangan untuk mengelakkan ia dari terhakis. Bilas dan siap!

CUCI BAHAGIAN BADAN AIR FRYER
1.Simpan wayar dengan menolak ke bahagian dalam.

2.Baringkan air fryer. Kemudian, basahkan kain dengan air tanpa menggunakan sabun.Bersihkan elemen pemanas dan lapkan ia secara membulat.

3.Lapkan juga bahagian badan air fryer supaya nampak bersih dan kemas!

Video penuh tutorial:

http://loans-cash.net
Sumber: Amanda Tan


3 Teknik Masak Jering Dengan Betul Sebelum Makan, Barulah Bagus Untuk Kesihatan

Ramai dalam kalangan kita, masih lagi tidak tahu cara betul masak jering. Ini kerana ada segelintir yang terus makan tanpa diproses dengan betul.
Seperti perkongsian Dr Suri Roowi di laman Facebooknya, untuk mengurang asid djenkolic di dalam jering, terdapat beberapa teknik boleh dilakukan. Barulah kesihatan terjamin.

Baca juga: Doktor Kongsi 6 Cara Merawat Ulser Dengan Cepat & Berkesan Tanpa Guna Ubat Mulut
CARA BETUL MASAK JERING, BARU BAGUS UNTUK KESIHATAN

Kajian yang dilakukan oleh saintis pada tahun 2011 menunjukkan bahawa jering mempunyai sifat anti bakteria dan anti fungus. Walaupun jering bagus dan boleh dijadikan makanan kesihatan namun perlu diingatkan bahawa perlu lebih berhati-hati sebelum memakannya kerana perlu diproses terlebih dahulu.

Kajian juga mendapati jering boleh membantu mengatasi masalah diabetes dan tekanan darah tinggi. Walau bagaimanapun, ia mengandungi asid djenkolic yang boleh memudaratkan jika diambil dalam kuantiti yang banyak.
Bahan ini boleh membentuk kristal tajam dalam saluran kencing sehingga menyebabkan kesakitan dan haematuria (darah dalam air kencing)
Asid djenkolic dilaporkan ada pada kadar 2 gram dalam setiap 100 gram jering. Kajian menunjukkan terdapat beberapa teknik untuk menghilangkan atau mengurangkan asid djenkolic dalam jering.
Di antaranya adalah jering perlu:
1. Direbus beberapa kali sehingga bau hilang.
2. Direndam di dalam air masin selama beberapa jam dan direbus.
3. Ditanam dalam tanah selama 14 hari sehingga bercambah dan kemudian direbus.
Di Selatan Thailand, jering selalu dimakan dengan kari atau dengan makanan panas. Difahamkan, jering perlu direbus terlebih dahulu beberapa kali bersama abuk kayu, daun buluh dan sudu besi.
Jadi, pastikan anda proses menggunakan tiga teknik yang dikongsikan sebelum memakannya dan makan ikut kadar yang disarankan. Jangan terlebih dan jaga kesihatan diri.
Semoga bermanfaat dan selamat mencuba!
Baca juga: Kerap Sakit Lutut & Kebas Kaki Tangan, Minum Air Rebusan Buang Angin Ini, Cepat Lega!
Sumber: Facebook Dr Suri Roowi


Pakar Jelas Cara Yang Betul Untuk Ibu Hamil Pakai Tali Pinggang Keledar, Kurang Impak ‘Accident’

Pemakaian tali pinggang keledar adalah amat penting terutama sekali jika berlaku kecemasan ketika memandu. Peraturan ini juga amat penting untuk diaplikasikan oleh ibu-ibu mengandung supaya kandungan dan kesihatan ibu terjamin. Namun, ramai dalam kalangan ibu hamil yang masih tidak menitikberatkan peraturan ini dan memakai tali pinggang keledar dengan cara yang salah. Jadi, doktor ini tampil untuk menjelaskan cara yang betul dan betapa pentingnya untuk ibu hamil memakai tali pinggang keledar semasa berada dalam kereta.
Siapa cakap ibu mengandung tak perlu pakai tali keledar keselamatan?
Cara pemakaian tali keledar keselamatan untuk ibu hamil saya terangkan seperti berikut :

1.TALI PINGGANG BAWAH PERUT

Bahagian melintang tali keledar keselamatan sepatutnya berada di bawah perut ibu hamil, lurus dan tidak terbelit.Ini untuk memastikan tali pinggang itu memegang pada tulang punggung/pelvis dan tidak kena secara terus pada perut. Jika berlakunya kemalangan dan tali keledar itu berada di atas perut dikhuatiri boleh menyebabkan kecederaan pada organ dalaman seperti hati, limpa, usus dan pada rahim sendiri.

2. Sentiasa pakai tali pinggang keledar keselamatan

Walaupun anda adalah penumpang yg duduk di belakang. Semasa nak adjust tali keledar tu angkat perut sikit dan pastikan tali pinggang dalam keadaan lurus danberada di atas paha tetapi di bawah perut
3. PASTIKAN TALI PINGGANG KETAT

Ketatkan tali pinggang dan pastikan tali pinggang yang melintang di bawah perut adalah cukup ketat. Tali pinggang yang belah atas atau pada bahu sepatutnya berada di celah-celah buah dada ibu.
4. KEDUDUKAN STERENG

Jika ibu adalah pemandu sendiri, laraskan kedudukan stereng ke atas sikit.
5. Tegakkan kerusi anda sebanyak yang mungkin

Kerusi yang terlalu rendah akan meninggikan risiko tali pinggang mencederakan rahim dalam kemalangan. Kerusi pemandu hendaklah ke belakang sedikit jauh dari beg udara ( air bag )
Tak payah beli pelbagai produk atau sponge untuk kaver perut kononnya dapat melindungi rahim kalau berlakunya accident. Kajian menunjukan penggunaan tali pinggang keledar yang betul dan tepat dapat mengurangkan kecederaan kepada orang mengandung tanpa menggunakan produk tambahan.
Jangan bila mengandung je sibuk nak pakai tali keledar. Tak mengandung pun kena pakai gak. Jangan ler terkial kial pasang tali keledar keselamatan bila nampak abang polis atau JPJ. Malang tak berbau, kalau nak eksiden tu mmg eksiden juga. At least tali pinggang keledar keselamatan tu dapat mengurangkan impak eksiden.
Perut yg besar tu tak berfungsi sebagai ‘airbag’.
Sumber : Dr. Muhammad Izzat Abdul Razak, Pegawai Perubatan Kesihatan Wanita & Kehamilan


Cara Betul Penyimpanan Daging Korban Supaya Tahan Lebih Lama

Bersempena dengan Hari Raya Korban semalam, pasti ramai dalam kalangan kita yang peti sejuk di rumah penuh dengan agihan daging korban yang diberikan oleh jiran tentangga atau keluarga kan? Namun,tidak semua tahu cara penyimpanan daging korban yang betul supaya lebih tahan lama. Jom kita gunakan tips yang betul supaya daging korban anda lebih tahan lama dan kelihatan fresh apabila mahu dimasak.
CARA MENYIMPAN DAGING KORBAN YANG BETUL
1.JANGAN CUCI DAGING KORBAN SEBELUM DISIMPAN

Jika dicuci guna air paip, kuman-kuman boleh masuk dan tinggal di dalam daging. Itu akan merosakan kualiti daging. Mencuci hanya dibuat bila daging berkenaan hendak dimasak.
2.JANGAN SIMPAN DAGING DALAM KUANTITI YANG BANYAK DI DALAM FREZER

Jika dapat daging banyak, jangan simpan daging keseluruhan 2-4 kg di dalam freezer. Cara yang betul ialah dengan memotong daging berukuran lebih kecil, kemudian simpan di dalam plastik-plastik berukuran 1/2 kg atau 1 kg. Jika hendak masak, ambil satu plastik yang kecil sahaja, biarkan yang lain tetap beku di dalam freezer. InsyaAllah daging dalam keadaan beku dapat disimpan lebih 1 tahun.

3.JANGAN TERUS SIMPAN DAGING DI DALAM RUANG SEJUK BEKU/FREEZER.

Sebelum disimpan di freezer, simpan daging terlebih dahulu di dalam peti ais ruang biasa selama 4-5 jam. Setelah daging itu sejuk, baru dimasukkan ke dalam kompartmen sejuk beku/freezer.
4.JANGAN CAIRKAN DAGING BEKU DENGAN MENGUNAKAN AIR PANAS

Jika hendak memasak daging beku, jangan mencairkan daging yang beku menggunakan air panas. Cara yang betul adalah meletakkan daging beku di bawah air paip suhu normal (dalam keadaan daging masih terbungkus rapat dalam plastik).
Setelah daging kembali empuk, buka plastik, cuci daging hingga bersih, toskan, dan daging sedia untuk dimasak.
Tips tambahan

Jangan memakai plastik warna hitam kerana plastik warna hitam itu adalah hasil recycle. Ia mengandungi karsinogen yang dapat mengaktifkan sel kanser . Gunalah sarung plastik putih atau plastik lutsinar ber-seal….!!!
Baarakallah. Semoga memberi manfaat
Sumber : Fadhlee Fitri Abu Bakar


Cara Betul Pilih Beg Sekolah Anak & Teknik Galas Elak Postur Badan Membongkok

Setiap kali pergi ke kawasan sekolah pasti anda pernah lihat sekumpulan pelajar sekolah menggalas beg yang berat. Ada yang sampai beg sudah hampir mencecah paras punggung kerana terlampau berat. Kajian mendapati berat beg sekolah anak yang berlebihan sebenarnya boleh menyebabkan masalah postur badan dan kesakitan bahagian leher,bahu dan pinggang anak-anak.
Jadi, sempena masih musim cuti sekolah pasti ramai dalam kalangan ibu bapa yang mengambil kesempatan untuk membeli kelengkapan barang sekolah anak-anak bukan? Oleh itu, sebelum membuat pilihan beg sekolah buat anak-anak, ini adalah panduan cara pilih beg galas sekolah untuk mereka.

CARA BETUL PILIH DAN GALAS BEG SEKOLAH

Sekarang tengah musim ibu bapa beli peralatan sekolah, dan salah satu kelengkapan penting adalah beg sekolah. Ibubapa perlu beli beg sekolah yang betul untuk elakkan kemudaratan pada anak-anak.

Pemilihan beg yang salah boleh menyebabkan sakit tengkuk, sakit belakang, serta masalah-masalah tulang belakang yang lain, seperti skoliosis dan kyphosis.

Cara Pilih Beg Yang Betul

1. Jenis — mempunyai dua tali penyandang, dan penyandang mempunyai pelapik span. Penyandang yang mempunyai klip penyambung di bahagian hadapan adalah digalakkan.
2. Dalaman— mempunyai pembahagi ruang atau jalur pengikat, agar buku boleh disusun rapi serta diletakkan berhampiran pada ruang yang dekat kepada tubuh pemakai.
3. Saiz — bahagian atas beg mesti berada di paras belikat dan bahagian bawah hanya berada di lengkung pinggang. Jika bahagian bawah mencecah punggung, bermakna beg terlalu besar.
Cara Galas Beg Yang Betul

1. Berat beg dan isinya tidak melebihi 15% berat badan pemakainya. Jika berat pemakai 20kg, maka berat beg mestilah tidak lebih 3kg. Jika ada muatan lebih, bawa di tangan dan dilekapkan ke dada.
2. Tali penyandang dipendekkan sehingga beg rapat ke tubuh da tidak londeh. Ia memastikan beban dapat ditampung dengan baik, serta mengelakkan beg berhayun semasa berjalan/berlari.

3. Tidak menjinjing atau menggalas hanya sebelah tali penyandang beg, untuk mengelakkan bebanan tertumpu hanya pada sebelah bahagian tubuh. Bebanan tak simetri boleh menyebabkan skoliosis.

Semoga penerangan ini memberi manfaat kepada ibubapa dan anak-anak!
Sumber : Dr. Kamarul Ariffin Nor Sadan, Greatlife Physiotherapy & Rehabilitation


Cara Betul Pilih Ubat Gigi Yang Sesuai Untuk Kanak-Kanak

Adakah anda melakukan rutin membersihkan gigi si comel dua kali sehari sebaik sahaja giginya muncul? Jika ya, anda melakukan perkara yang sangat bijak!
Memulakan rutin penjagaan gigi awal akan membiasakan bayi anda dengan rutin membersihkan gigi dan boleh mengelakkan masalah gigi pada masa akan datang. Amalan ini juga penting kerana penjagaan gigi yang betul akan menjadikan gigi anak sihat dan kuat!

Foto: Majalah PaMa
Adakah anda tahu kepentingan ubat gigi
Jika kita lihat, memang banyak jenama ubat gigi khas untuk kanak-kanak dijual dipasaran. Tapi, jenis yang mana terbaik untuk kanak-kanak. Sebab ada yang kata, jenis berflorida tidak bagus untuk gigi kanak-kanak. Ada juga yang kata tidak bagus guna ubat gigi. Jadi, kami rungkaikan semua persoalan ini.

UBAT GIGI: PERLU ATAU TIDAK?
Bagi bayi yang belum ada gigi, boleh bersihkan mulut dan gusi bayi menggunakan kain basah yang bersih.

Bagi bayi yang baru tumbuh gigi, boleh gunakan kain basah bersih juga untuk bersihkan giginya. Boleh juga gunakan ‘finger toothbrush‘.
Anda boleh perkenalkan ubat gigi bila ibu bapa yakin, dan anak tahu yang dipicit keluar itu ialah ubat gigi. Sebaik-baiknya, lagi awal lagi bagus untuk perkenalkan ubat gigi pada si anak.
UBAT GIGI: BANYAK ATAU SIKIT?

Untuk kanak-kanak bawah berumur 3 tahun, gunakan ubat gigi sebesar sebiji beras. Manakala, untuk umur 3 hingga 6 tahun, sebesar kacang pea. Ia sudah memadai, tak payah lebih-lebih seingga berbuih.
UBAT GIGI: ADA FLOURIDA ATAU TIDAK?
Flourida adalah penting untuk menguatkan gigi dan mencegah kerosakan. American Association of Dentistry (ADA) mencadangkan untuk menggunakan ubat gigi berflourida seawal yang mungkin untuk pendedahan lebih awal dan perlindungan menyeluruh.
Anda boleh mendapatkan ubat gigi kanak-kanak yang berflourida di pasaran. Ada ubat gigi kanak-kanak yang sudah ada flourida. Ibu bapa tak perlu risau kerana kandungannya adalah jauh lebih rendah daripada orang dewasa.
Foto: Majalah PaMa
UBAT GIGI: BOLEH TELAH ATAU TIDAK?
Walaupun ada ubat gigi kanak-kanak dilabel selamat untuk ditelan, pastikan dan pantau anak anda supaya tidak telan!
Ramai ibu bapa risau untuk gunakan ubat gigi berflourida kerana anak suka telan ubat gigi. Sebab itu perkara paling penting adalah pemantauan daripada ibu bapa sendiri.
Ibu bapa WAJIB gosokkan gigi anak sehingga dia umur 6 tahun. Mesti bantu anak menggosok gigi atau gosok gigi bersama-sama anak untuk elakkan mereka tertelan ubat gigi.
Foto: Mother
UBAT GIGI: PERLU LUDAH ATAU TIDAK?
Anda juga dinasihatkan supaya menggunakan ubat gigi berflourida apabila anda suda pandai meludah. Anda mesti mengajar anak untuk meludah ubat gigi sejak dari awal memperkenalkan ubat gigi kepadanya.
Sebenarnya, banyak cara untuk ajar anak meludah ubat gigi. Anda sendiri boleh membuat ‘demo’ kepada anak cara meludah yang betul. Lama-lama mesti mereka pandai!
Jadi, ajarilah anak tentang kepentingan menggosok gigi setiap hari! Semoga bermanfaat!
Sumber: Medical Mythbusters Malaysia


Cara Betul Simpan Daun Bawang Supaya Tahan Lama

“Baru je beli daun bawang ni, dah berlendir tak boleh guna..”
Memang stress kalau beli daun bawang tapi tak tahan lama. Mana ada kedai yang jual dengan jumlah yang sedikit kan? Jadi, salah satu cara yang dikongsikan supaya daun bawang lebih tahan lama dan kekal segar adalah dengan cara membekukannya. Macam mana tu? Jom kita cuba.

Daun bawang tahan lama
Dulu-dulu sempat jgk beli daun bawang lima pluh sen..sekarang ni nak jumpa yg jual singgit pun susah..yg biasa jumpa dua hinggit seikat..
Biasa takdan habis guna, daun bawang dah kecut & x elok nak guna dah. Jadi hujung minggu haritu ibu cuba tips daun bawang tahan lama yg rakan fb kongsikan. Tapi ibu inovasikan ckit sbb xde bekas kecik2 & utk jimatkan ruang esbok. Alhamdulillah daun bawang kekal segar bila nak guna tu. Penerangan ada disetiap gambar ye.

1. Hiris daun bawang

2. Isi dalam bekas kiub ais.

3. Isi air (ibu guna air yg sejuk utk cpt beku)

4. Bila dah beku & keras, boleh simpan kiub2 daun bawang tu dalam satu bekas. Bila nak guna, senang amik kiub2 campak je dlm masakan.insha Allah daun bawang masih kekal segar.

Sumber : Naziati Abdullah


Cara Betul Simpan Semua Jenis Mi Basah Supaya Tak Mudah ‘Patah’

“Alamak, kenapa koey teow aku beli ni dah beku? Putus-putus bila masak…”
Siapa sahaja yang tidak pernah mengalami situasi seperti di atas? Ternyata penyimpanan mi kuning atau yang seangkatan dengannya perlu dilakukan dengan teliti supaya tidak akan menyesal di kemudian hari. Jika anda tersalah menggunakan teknik penyimpanan yang betul, memang masakan anda tidak akan jadi seperti apa yang dijangka. Jadi, jom kita ikut cara penyimpanan yang betul supaya mi, koey teow dan ‘rakan-rakannya’ boleh dimasak dengan sempurna!

Penyimpanan mee (kuning, kuey teow dan laksa) basah
Alang-alang hari tu ada yang tanya macam mana nak simpan mee2 basah ni supaya tahan lama. Hani kongsi kat sini lah ya. Eleh hani copy paste sharing hani kat IG kat sini je hahahaha here we go:

Hani ni hantu laksa penang . Selalunya setiap bulan akan masak laksa. So ni cara nak pastikan laksa basah yg hani beli tahan lama dan tak berbau hapak ke apa. . Cara ni sesuai utk semua jenis mi basah (mee kuning, mi kuey teow dan mi laksa). Mi basah mcm ni kalau letak kat luar peti ais boleh tahan 3 hari. Letak je kat tempat redup (no direct sunlight) kat dapur.

Tapi kalau nak tahan 2-3 minggu, jangan masukkan terus dgn plastik sebungkus2 tu terus dalam peti ais. Nanti dia mem”beku” dan melekat mi nya. Bila nak makan kena rebus balik, lepas tu sebab dia keras kejung mulalah dia patah-patah so tak cantik mi nya. Lepas tu lama pulak nak tunggu mi tu terurai satu-satu kan. Sapa pernah buat mcm tu faham maksud hani hehehe(hn pun pernah buat dolu2 haha)
CARA YANG BETUL SUPAYA MI TAK ‘BEKU’

So cara yang sebetulnya (ni yg hn tanya penjual laksa dan mee kari), lepas beli keluarkan dari bungkusan dan terus masuk dalam bekas berpenutup, letak minyak sikit dan urai-uraikan mi tu. Pastikan dia tak seketul membongkah cmtu je mi dia. Jangan kena air. Pastikan bekas nak diisi tu pun kering. Tutup bekas dan masuk dlm peti ais bahagian chiller. Tiga minggu pun boleh tahan. Nanti time nak makan rebus air sekejap , air dah mengelegak masukkan mi dan nanti mi dia cantik tak patah-patah.

Ok dah boleh makan laksa tetiap hari tetiap minggu sbb selalu masak laksa mmg hani lebihkan kuih laksa tu dan bekukan. Nak makan panaskan je. Sapa hantu laksa mcm hn bolehlah try cmni. Semoga bermanfaat!
Sumber : Hani Mynis


Cara Betul Untuk Selamatkan Diri Bila Kereta Terhumban Masuk Ke Dalam Air

Baru-baru ini, negara kita telah digemparkan dengan berita kemalangan jalan raya sebuah kereta jenis SUV Mazda CX5 yang terbabas lalu terhumban ke dalam laut di Jambatan Pulau Pinang. Berdasarkan maklumat, kereta berjaya dinaikkan semula dengan bantuan kren dan mangsa didapati telah meninggal dunia akibat terperangkap di tempat duduk pemandu.
Cuba letakkan diri anda dalam situasi ini dimana anda terperangkap di dalam kereta yang akan tenggelam ke dalam laut. Adakah anda tahu teknik untuk menyelamatkan diri dalam tempoh beberapa saat sahaja? Bagi anda yang tidak tahu apa yang perlu dilakukan, jom pelajari panduan untuk menyelamatkan diri apabila terperangkap di dalam kereta.

Cara Nak Selamatkan Diri Apabila Kereta Tejunam Ke Dalam Air
1. Cuba untuk jangan panik
Terdapat 2 aspek penting dalam situasi ini iaitu waktu yang diambil untuk bertindak dan kepantasan untuk berbuat demikian. Untuk pengetahuan anda, sesebuah kereta tidak akan tenggelam dengan segera, jadi ada peluang untuk anda selamatkan diri.
2. Jangan buka pintu

Jangan samakan situasi menyelamatkan diri sama seperti anda di darat. Kalau kat darat boleh buka pintu, tapi kalau kereta berada pada dalam separa air, jangan sesekali buka! Ini kerana, tindakan membuka pintu kereta akan menyebabkan tekanan air yang kuat sekaligus menyukarkan usaha anda untuk menyelamatkan diri.

Selain itu, tindakan membuka pintu juga akan menyebabkan lebih banyak air akan masuk dan akhirnya kereta anda akan tenggelam dengan lebih cepat!
3. Turunkan cermin tingkap kereta

Apa yang perlu anda lakukan adalah tindakan pantas menurunkan cermin tingkap, tanggalkan tali pinggang keleder dan pantas berenang keluar. Sekiranya anda mengambil masa yang lama untuk bertindak, tekanan air akan menekan cermin tingkap sekaligus menyebabkan cermin tidak boleh digerakkan langsung!
4. Jika cermin tingkap kereta tak berfungsi, pecahkan!

Sekiranya cermin tingkap tidak berfungsi, anda perlu pecahkan cermin tersebut. Jangan sesekali cuba untuk pecahkan cermin di hadapan kereta kerana ia telah ‘dicipta’ untuk melawan impak kuat. Pecahkanlah cermin tepi anda.

Gunakan kaki untuk menendang pada bahagian atas tingkap, atau anda boleh tanggalkan tempat letak kepala di tempat duduk dan ‘cucuk’ di bahagian bawah tingkap. Selepas berjaya pecahkan tingkap, secepatnya tarik nafas dan berenang menerusinya untuk ke permukaan air.
5. Guna alat khas

Anda juga boleh menggunakan alat khas yang ada dijual di pasaran untuk memecahkan tingkap kereta. Alat ini boleh disimpan di dalam peti simpanan kereta atau dilekatkan bersama loket gantungan kunci kereta anda.
Sekiranya kereta anda terbalik dan tali pinggang keleder kereta menyekat anda daripada bergerak, alat ini juga boleh memotong tali berkenaan.

Apa pun, sentiasalah berhati-hati ketika memandu. Pastikan anda dalam keadaan yang ‘waras’ apabila ingin memulakan pemanduan, Ingat, nahas tidak kira di mana-mana!
Sumber: Tech Insider


Cara Blend Cili Kisar Supaya Tak Berkulat Walaupun Disimpan Berbulan-Bulan

Senang kalau ada stok cili yang dah siap kisar di rumah. Bila-bila nak masak tinggal keluarkan saja tetapi masih ramai yang tidak pasti cara supaya cili yang dikisar bertahan lama. Ada cara supaya cili boleh disimpan dan bertahan sehingga berbulan-bulan, jika ikut langkah simpanan yang betul cili boleh bertahan sampai setahun tau.
CARA BLEND CILI SUPAYA TAHAN LAMA
Ini cara saya blend cili kering tahan lama. Kadang-kadang sampai sebulan masih elok tak berkulat.

1. Rebus cili kering hingga mendidih. Tutup api. Toskan air, tak perlu basuh untuk kali kedua. Terus masuk blender dan kisar.

2. Blend- cili kering + air tapis + minyak masak & bawang putih. Tak boleh guna air paip sebab ada klorin jadi pes akan cepat berkulat, jika tiada air tapis guna air masak yang dah dimasak.

3. Masukkan dalam bekas kedap udara dan simpan dalam peti ais bawah. Tahan 2 minggu – 1 bulan, kalau simpan dalam peti beku, tahan setahun.

4. Kalau nak masukkan bawang besar, selepas di blend. Cili kena masak balik hingga bawang dan cili serasi, betul-betul masak serta pekat. Pes tak tahan lama berbanding hanya masukkan bawang putih sahaja.

5. Bawang putih anti bakteria, jadi tak perlu risau jika dikisar mentah sebab tak berkulat jika ikut langkah yang betul.
Sumber: CT Liz


Cara Untuk ‘Selamatkan’ Mata Anak & Block Kandungan Porno Dalam Setiap Gajet Di Rumah

“Ish, apa benda yang anak aku tengok dekat handphone tadi? Bahaya betul la!”
Seiring dengan perkembangan teknologi, perkembangan teknologi untuk ‘menyelit’ ke dalam pandangan dan pemikiran golongan muda iaitu anak-anak kita semakin luas. Mana tidaknya, anak-anak zaman sekarang lebih tertumpu dengan penggunaan gajet dan mungkin akan mempunyai akses ke laman web yang berunsurkan pornografi. Jadi, apa haru ibu bapa lakukan?

Terdapat pelbagai cara untuk anda ‘block’ akses anak-anak dari laman web yang tidak sesuai ini. Berikut merupaka beberapa cara yang anda boleh cuba di rumah supaya anak-anak anda terhindar dari laman web yang bukan-bukan!

MACAM MANA NAK BLOCK PORN DI WIRELESS ROUTER
APA ITU DNS?

Domain Name System (DNS) adalah setiap kali anda menaip kata-kata ke Google, terdapat sistem penterjemahan keseluruhan yang cuba mengambil sambutan manusia dan mengubahnya menjadi komputer-kata dan kemudian sebaliknya.
Dan terletak di seluruh dunia adalah pelayan DNS yang menempatkan pangkalan data alamat IP awam dan nama host mereka yang berkaitan. Mereka menggunakan maklumat itu untuk “menyelesaikan” atau menerjemahkan carian Google kita ke sesuatu yang difahami oleh komputer.
DUA JENIS DNS YANG BERSIH

Di Protect Young Eyes, terdapat dua penyedia pelayan DNS “bersih” yang kami cadangkan kepada keluarga kami:
1. OpenDNS – ini adalah salah satu DNS bersih yang paling popular di dunia, iaitu kumpulan “Family Shield” yang disekat kategori.
2.CleanBrowsing.org – adalah sebuah organisasi yang dimulakan oleh seorang bapa yang berteknologi tinggi yang melihat beberapa kelemahan dengan OpenDNS yang dia ingin selesaikan untuk anak-anaknya sendiri, termasuk lebih banyak kawalan ke atas pencarian imej, laman kandungan campuran (Imgur, Reddit), mengunci Mod Terhad YouTube , mengunci carian selamat pada enjin carian yang popular, dan banyak lagi.
Cara Menghalang Porn Di Wireless Router Anda

Terlalu banyak keluarga terlepas langkah penting untuk mengawal wireless router mereka. Jangan lakukan kesilapan! Ibu bapa bertanggungjawab untuk setiap klik digital yang berlaku pada WiFi anda! Setiap pengasuh bayi, setiap saudara. Sila pastikan anda telah menghapuskan perkara buruk sebelum mereka memutuskan untuk menyambungkan peranti mereka ke rangkaian rumah anda.
Inilah yang anda perlukan untuk melakukannya:
-Akses ke papan pemuka penghala.
-Akses kepada seseorang yang mempunyai sentuhan pengetahuan IT (atau penengah sekolah, sesiapa yang lebih dekat!).
-Sebaik sahaja anda mempunyai dua perkara itu, anda akan memasukkan alamat IP DNS bersih di atas yang anda mahukan. Juga, pastikan papan pemuka penghala dilindungi kata laluan.
Bagaimana Untuk Menyekat Porn Pada IPhones, IPod, Dan IPad Menggunakan DNS

Peranti Apple sudah didatangkan dengan sekatan kandungan yang benar-benar mantap, sama ada melalui pre-iOS 12 “Sekatan” atau post-iOS 12 “Sekatan Kandungan”. Jika anda membuat keputusan untuk menggunakan Sekatan Kandungan Waktu Skrin dan “membataskan laman web dewasa,” anda masih akan melakukan pekerjaan yang sangat baik yang menghalang ‘sampah’ dari mendapatkan penyemak imbas Safari. Tetapi, dengan mengikuti arahan di bawah, anda akan memperoleh lebih banyak perlindungan peranti dan beberapa manfaat carian selamat yang dijelaskan di bawah setiap perihalan DNS bersih di atas.
Ikuti langkah berikut untuk menetapkan DNS Pelayaran Bersih pada peranti iOS anda:
-Klik tetapan.
-Klik Wi-Fi. Pada rangkaian Wi-Fi yang digunakan paling kerap, klik “i” biru dalam bulatan biru. Scroll ke bawah sedikit sehingga anda melihat “Konfigur DNS.”
-Sentuh “Manual” (bukan “Automatik”).
-Padam semua di bawah “DNS Servers” dan “Cari Domain” dengan mengklik pengurangan putih dalam lingkaran merah.
Klik “Tambah Server” di bawah “DNS Servers” dan ketik 185.228.168.168 dan kemudian klik “Tambah Pelayan” sekali lagi dan ketik 185.228.169.168. Jika anda lebih suka OpenDNS, maka taipkan 208.67.222.123 dan 208.67.220.123.
** Penting! ** Pastikan anda klik “Simpan” di sudut atas, kanan. Kemudian, anda boleh menyandarkan anak panah keluar.
Senarai hitam laman tertentu – walaupun dengan Browsing Bersih diaktifkan. Semua konfigurasi DNS bersih mempunyai titik lemah mereka. Beberapa tempat lemah untuk Pelayaran Bersih termasuk:

1.Dogpile.com
2.Excite.com
3.Twitter.com
4.Tumblr.com
5.Aol.com
6.Flickr.com.
Bagaimana Untuk Menyekat Lucah Pada Peranti Android (Tablet, Telefon)

Kunci dalam Pengaturan DNS untuk WiFi dan data. Sama seperti iOS di atas, anda boleh menggunakan aplikasi Changer DNS, yang boleh anda dapati di Google Play Store. Dalam aplikasi, anda boleh menambah nombor Alamat IP Pelayaran Bersih atau OpenDNS di atas dan tetapkan pin untuk aplikasi supaya tetapan DNS bersih dikunci.
Gedung Google Play – Menghidupkan Pautan Keluarga Google untuk kedua-dua kanak-kanak dan remaja boleh memberi anda kawalan ke atas aplikasi yang mereka muat turun supaya mereka tidak boleh memuat turun VPN untuk mengelakkan kawalan DNS anda.

Senarai hitam laman tertentu – walaupun dengan Browsing Bersih diaktifkan. Semua konfigurasi DNS bersih mempunyai titik lemah mereka. Pautan Keluarga membenarkan ibu bapa untuk “menyekat” laman web (perkara yang sama seperti senarai hitam). Beberapa tempat lemah untuk Pelayaran Bersih termasuk:
1.Dogpile.com
2.Excite.com
3.Twitter.com
4.Tumblr.com
5.Aol.com
6.Flickr.com
*Tapis kandungan untuk dipertontonkan kepada anak-anak ya!
Sumber : ProtectYoungEyes


Dapat Berjuta Tontonan, Rupanya Channel Youtube Kids Ini Boleh ‘Bahayakan’ Minda Anak!

Kanak-kanak mana yang tidak ‘gilakan’ gajet canggih zaman sekarang bukan? Ada juga dalam kalangan mereka yang tidak mahu makan atau buat perkara lain gara-gara terlampau melekat dengan aktiviti tersebut. Namun, penting juga untuk ibu bapa sediakan bahan-bahan yang berilmu buat anak-anak yang suka menonton video di dalam gajet supaya tidak sia-sia.
Walaupun antara rancangan yang ditonton ini mendapat sambutan, namun ibu bapa perlu perhatikan ada juga tingkah laku Barat yang diterapkan dalam penyampaian kanak-kanak ini. Hal ini akan mempengaruhi minda anak-anak kita terutamanya budaya Timur kerana asyik terpengaruh dengan cara hidup orang ‘mat salleh’.

CHANNEL YOUTUBE “BAD INFLUENCERS FOR KIDS”

As a mom, bila I pantau anak I tgok channel-channel begini di Kidstube (even in Youtube, Netflix, Tiktok, IG dan media-media online sewaktu dengannya), I dapati some of these kids influencer channels ajar budak-budak manner yang tak elok. Antaranya suruh memberontak pada parent if parent tak dengar cakap dorang, highly demanding, rolling eyes & buat annoying face untuk tunjuk protest, ajar budak live in a wealthy lifestyle mintak macam-macam and some not so behave manners.

NO OFFENSE, ada good values dorang boleh belajar seperti boleh cakap english fluently, kemahiran solving problems, imagination tinggi & creative betol! cuma bila selit-selit negatives behaviours western ni yang I tak berkenan bila anak follow jugak part tu..

Antara kids channel SAMPAH yang I perasan and go through banyak episodes sebab anak I rajin tengok:
1) Ryan’s Toys Review

Apa yang I tak suka bila dorang ni sekeluarga suka betol show off budak-budak makan unhealthy foods seperti fast foods & junk foods. Setiap kali I cuba kawal my dotter punya diet just to fokus on eating healthy, my dotter cakap: Why mama papa Ryan eat junkfoods & fastfoods together with Ryan? Isnt that not healthy, Mama? I hanya mampu jawab: Maybe they only eat on weekends, cheat day together with family, not everyday. But sadly banyak sgt episod2 dorang yg promoting unhealthy eating habits and other stuffs yang inapporiate for kids to learn.
2) Diana & Roma

Yang ni laaaaagiii buat I angin!!! Sebab I tak suka perangai dua budak ni yang macam mengabdikan mak pak dorang. Memanglah tak nampak obvious kadang-kadang tapi I agak annoyed bila tgok perangai dorang ni suka protest pada mak pak dorang jika mak pak dorang tak boleh tunaikan apa dorang ni. Si Diana rolling eyes & suara tinggi, si Roma acting not being a behave boy, hentak kaki tanda protest, macam2 behavior tak bagus dorang benarkan budak follow. I pon perasan dotter I kadang follow behaviour dorang ni sampai buat I marah & terpaksa grounded her sebab etika xelok bila ckp dgn mak pak kita org jarang guna oldskool method by physically abuse budak jika keadaan xmelampau teruk.
3) Nastya Show

Yang ni si DIVA aka princess. Anak I memang idolakan dia sampaikan hafal lagu soundtrack dia (even I pon terngiang-ngiang kadang-kadang). Memang selalu gaduh jugak kalau I tak bagi dotter i tengok channel ni. Nastya ni anak tunggal tak silap lah & tersenarai millionaire Youtuber kids. Dia promote lifestyle mewah-mewah & perangai diva (yang aku rasa nak cubit jer budak ni) dan hidup dengan bapak yang bagi & follow segala apa yg anak dia mintak. Kalau harini mengidam nak bilik ala2 princess lengkap dgn katil princess, almari princess, full make up set & koleksi pelbagai baju princess, esok bangun tido bapak dia dah bagi depan mata. Tak ajar anak utk kerja keras to earn rewards whatsoever. Ni bukan lifestyle kita sebagai Asian parent. Susah tau nak ajar anak faham maksud BERSYUKUR dengan apa yg kita ada!
4) Tiktok & game review compilation videos

Yang banyak manusia terlalu extrovert kind of narcissist buat video-video tak sesuai untuk tontonan budak.. cuba tricks kadang-kadang bahaya budak akan cuba jugak, suka mencarut-carut ayat tak elok dan macam-macam lagi.
These “spoiledbrat” so called kids (some tiktokers or game reviewers teens jugak) jadi millionaire gara-gara anak-anak kita support channel dorang tengok hari-hari & belajar macam-macam dari dorang. Nowadays as a modern parent we are lack the ability 100% to control our kids watching Kidstube or media social. Tak payah cadangkan suruh anak tutup tv/phone pegi membaca buku, main tengteng, main Soduku or apa-apa yang macam impossible for some busy parent to do together. Even makpak dorang sendri online addictions (xkisahlah sbb utk kerja or entertaiment). Sebab entertaiment nowadays people are by online, suka tak suka face the facts. Banyak company kedai buku, news papers closed down.. Even stesen tv & radio pon bakal goyang once Youtube, Netflix, Spotify & pelbagai online entertaiments wujud skg.. Kuasa kita sebagai parent hanya mampu filter jer mana channels anak boleh tengok mana xboleh tengok. Not easy to explain to our kids kenapa channel tu tak bagus ditengok.
Apa pendapat korang pulak? Segala pendapat yang very old skool xrelevan utk modern busy parenting method to apply, I akan delete. Tolong share pendapat yg relevent sikit, releven diguna jika kita bukan parent yg sentiasa ada time luxury duduk sebelah anak spend everyday time with them. By the way, kids influencer channels apa yang korang rasa patut block & mana bagus utk budak tengok? Cuba cadangkan.

Sidenote:
Me & my hasben believe in living a humble lifestyle (tak kiralah kaya ker tak kaya ker).. InsyaAllah.. Paling utama ajar anak kerja keras kalau nak capai impian. Macam mana mak pak dia usaha keras pagi petang siang malam utk kejar impian, itu jugaklah dia kena buat. Biar xrasa hidup terlalu bermewah supaya sentiasa berpijak dibumi nyata. Belajar jangan menyombong/show off itu ini kalau ada rezeki lebih. Belajar hidup modest & sharing dgn org yang perlukan. Usaha sendri, jangan kikis harta makpak kau, anak oiii…Takde ker channel budak behave elok-elok begini kalau yer pon nak buat toy’s reviews.
Sumber: Diane Sera


Cara ‘Block’ Video Youtube Yang Tak Patut Ditonton Anak. Ibu Bapa Wajib Buat!

“Eeeiii, video apa yang kamu tengok tu nak… Ish, sekali pandang macam video kanak-kanak. Tapi rupanya ada udang di sebalik batu. Tak boleh jadi. Kena cari cara block Youtube macam ni. Merosakkan akhlak!”
Dalam menyusuri arus kemodenan teknologi masa kini, semua maklumat berada di hujung jari sahaja. Hanya dengan satu klik, apa sahaja maklumat yang ingin dicari pasti berjaya diperolehi. Ya, apa sahaja maklumat. Ianya termasuklah maklumat dalam bentuk penulisan, gambar, video, siaran langsung atau ulangan rancangan televisyen, dan bermacam-macam lagi.

Mudah sungguh zaman sekarang, bukan?
Salah satu laman web yang cukup popular tidak kira di kalangan kita sebagai ibu bapa atau anak-anak adalah laman Youtube.

Foto Kredit : idigitaltimes.com

Laman Youtube Ada Baik Buruknya
Tidak menjadi masalah sekiranya video-video yang baik seperti lagu nasyid, eksperimen sains, ‘educational video’ dan sebagainya ditonton oleh anak-anak dalam proses pembelajaran mereka. Ini kerana, video-video sebegini dapat membantu mereka untuk lebih memahami tentang sesuatu perkara yang dipelajari.
Walau bagaimanapun, tidak semua video dalam laman Youtube bermanfaat buat kita semua. Terdapat lambakan video yang tidak berfaedah yang mana ianya tidak patut ditonton oleh anak-anak kerana boleh mendatangkan kesan negatif kepada mereka. Lihat sahaja gambar di bawah ini sebagai bukti!

‘Block’ Video Yang Tak Patut Ditonton!
Mungkin anak-anak yang naif ini tidak berniat untuk menonton video-video tersebut. Tetapi, sekiranya laman Youtube berada dalam mode ‘autoplay on’, adalah tidak mustahil untuk video-video sebegitu dipaparkan secara automatik selepas video yang ditonton oleh mereka.
Kita tidak seharusnya memandang enteng terhadap perkara-perkara sebegini. Ianya bukan sesuatu yang remeh kerana boleh menyebabkan keruntuhan akhlak dan moral di kalangan anak-anak serta masyarakat masa kini.
Bagi mengelakkan anak-anak daripada menonton video yang tidak bermoral sebegini, ibu bapa perlu aplikasikan cara block Youtube pada gajet-gajet yang digunakan sama ada di komputer peribadi, laptop, tablet mahu pun ‘smart phone’.
Berikut merupakan 2 kaedah bagi melaksanakan perkara ini untuk diikuti langkah demi langkah. Setiap satu kaedah diterangkan langkah yang berbeza untuk gajet-gajet tertentu.
Foto Kredit : myiphide.com
Kaedah 1 : ‘Switch On’ Restricted Mode
Penetapan ‘Restricted mode’ boleh didapati dalam laman Youtube sama ada dengan menggunakan komputer peribadi, laptop, tablet mahu pun ‘smart phone’ anda.
i) Kaedah Untuk Komputer Peribadi, Laptop, Atau Tablet
Langkah 1 : Buka laman web www.youtube.com.
Langkah 2 : ‘Scroll’ sehingga bahagian bawah sekali sehingga kelihatan pilihan ‘Restricted Mode’ dan klik perkataan ‘Restricted Mode’ tersebut.

Langkah 3 : Sejurus selepas itu, akan kelihatan dua butang untuk pilihan ‘On’ dan ‘Off’. Klik butang sebelum perkataan ‘On’ dan klik ‘Save’.

Kini, laman Youtube anda berada dalam keadaan ‘Restricted Mode : On’.
Walau bagaimanapun, sesiapa jua boleh menukar kembali penetapan ‘Restricted Mode’ ini melainkan anda ‘lock’ kaedah ini dengan menggunakan akaun Youtube anda sendiri iaitu anda perlu ‘Sign in’ dan seterusnya lakukan langkah 1 & 2.
ii) Kaedah Untuk ‘Smart Phone’
Langkah 1 : Buka aplikasi Youtube.
Langkah 2 : Klik tiga titik di bahagian atas kanan aplikasi Youtube anda. Kemudian klik ‘Settings’.

Langkah 3 : Klik ‘General’. Anda dapat lihat bahawa ‘Restricted Mode’ berada dalam keadaan ‘off’. Hanya perlu klik ‘on’ dan laman Youtube dalam ‘smart phone’ anda kini berada dalam keadaan ‘Restricted Mode : On’.

Kaedah 2: Cara Block Youtube Pada Video Tertentu
Walaupun ‘Restricted Mode’ pada Youtube telah ditetapkan dalam mode ‘on’, namun masih lagi terdapat video-video yang tidak sepatutnya ditonton terpampang di senarai video atau dimainkan secara automatik melalui mode ’autoplay on’.
Maka, ibu bapa perlu mengikuti langkah-langkah berikut dan ‘block’ video tersebut mengikut ‘channel’ satu demi satu.
Cara ‘block’ Youtube ini dikongsikan oleh Puan Najihah Nazarudin melalui laman Facebook peribadinya.
i) Kaedah Untuk Komputer Peribadi, Laptop, Atau Tablet
Langkah 1 : Buka laman Google Chrome menggunakan ‘browser’ Chrome.
Langkah 2 : Cari ‘video blocker’ dan klik pada pilihan pertama dalam senarai.

Langkah 3 : Klik ‘Add to chrome’ dan aplikasi ini akan dimasukkan ke ‘browser’ Chrome anda.

Apabila kelihatan simbol palang merah di bahagian atas kanan, ini bermakna aplikasi ‘Video Blocker’ telah dimasukkan ke ‘browser’ Chrome anda.

Langkah 4 : Pergi ke laman Youtube dan cari sebarang kata kunci video yang ingin di ‘block’. Apabila telah keluar senarai video tersebut, klik kanan pada tajuk video dan klik ‘Block videos from this channel’.

Dengan ini, semua video yang dimuatnaik oleh ‘channel’ tersebut akan di‘block’ secara automatik. Anda perlu lakukan langkah ini satu persatu bagi video-video daripada ‘channel’ yang lain pula.
Apabila anda klik pada simbol ‘Video blocker’, akan muncul senarai ‘channel’ yang telah di‘block’ sebentar tadi. Tetapi apabila anda mencari kata kunci lain, masih banyak lagi video yang belum di‘block’ daripada ‘channel’ lain.

Mungkin juga terdapat video-video lain lagi yang masih belum di‘block’ dan hanya akan kelihatan dalam senarai di bahagian kanan apabila anda klik pada video berkenaan.

Maka, anda perlu lakukan langkah seterusnya ini untuk ‘block’ video-video tersebut.
Langkah 5 : Klik simbol ‘Video Blocker’ di bahagian atas kanan.

Langkah 6 : Klik ‘Add’. Masukkan nama ‘channel’ ke dalam ruang yang disediakan dan klik simbol ‘+’. (Nama ‘channel’ terdapat di bahagian bawah video – Contoh : ‘Superhero Fun Factory’)

Ulang langkah 6 dan 7 ini sehingga kesemua video yang tidak dikehendaki di‘block’ oleh anda.
ii) Kaedah Menggunakan ‘Smart Phone’
Sekiranya anda menggunakan ‘smart phone’ untuk membenarkan anak anda menonton video, anda perlu ‘uninstall’ aplikasi Youtube daripada ‘smart phone’ anda.
Walau bagaimanapun, sekiranya anda tidak berjaya atau tidak mahu ‘uninstall’ aplikasi Youtube ini, disarankan agar anda ‘hide’ aplikasi tersebut dan gantikan dengan alternatif lain.
Alternatif 1 : Kids YouTuze Parental Control
Melalui aplikasi ini, ibu bapa boleh memilih sendiri beberapa ‘channel’ yang sesuai untuk ditonton oleh anak. Dengan cara ini, video yang tidak sepatutnya ditonton oleh mereka tidak akan keluar lagi sama ada melalui mode ‘auto play‘ mahu pun senarai video-video yang ada.

Alternatif 2 : Mobile Fence Parental Control
Melalui aplikasi ini pula, ibu bapa bukan sahaja boleh ‘block’ laman web yang tidak bersesuaian untuk anak-anak malah boleh mengawal tempoh masa untuk mereka mengakses media sosial atau bermain ‘game’ menggunakan gajet tersebut dengan kaedah penetapan ‘timer’. Selain itu, ibu bapa juga boleh memeriksa lokasi anak pada bila-bila masa.

Kawal Penggunaan Gajet Anak
Membenarkan anak menggunakan atau memiliki gajet adalah pilihan masing-masing. Sekiranya kita memberi kebenaran kepada mereka untuk menggunakan atau memilikinya, kita sebagai ibu bapa mempunyai kuasa untuk mengawal penggunaan gajet tersebut.
Sekadar mengaplikasikan cara ‘block’ Youtube ini sahaja mungkin tidak memadai. Pantau juga anak dari segi video yang ditonton, gambar yang dilihat serta maklumat yang diakses oleh mereka. Usah biarkan mereka hanyut dalam kebebasan dunia tanpa sempadan ini.
Beri perhatian serius dalam setiap hal yang melibatkan anak termasuklah dari aspek penggunaan gajet ini. Jangan apabila nasi sudah menjadi bubur serta berlaku perkara yang tidak diingini, barulah kita menyesali kebebasan yang diberikan kepada anak-anak. Semoga kita semua sentiasa dihindari daripada perkara-perkara negatif yang boleh memudaratkan kita dan masyarakat.


Ibu Ini Kongsi Cara Untuk Pantau & Kawal Aktiviti Anak Guna Aplikasi Family Link, Canggih!

Terbaharu kita digemparkan dengan kes kanak-kanak berusia 12 tahun merogol anak asuhan. Hal ini terjadi kerana pengaruh menonton video lucah di laman sesawang menggunakan gajet. Oleh itu, terdapat satu perkongsian di laman Facebook dimana ibu ini berkongsikan cara untuk menghadkan dan ‘blocked’ penggunaan anak-anak dari gajet dengan selamat.
MACAM MANA NAK ‘BLOCK’ ANAK DARI BENDA YANG TAK ELOK?
Terkejut dengar berita budak 12 tahun merogol anak asuhan. Ya Allah lindungilah anak-anak kami semua. Dari berita tu kata semua tu pengaruh gadget. Yelah kan zaman sekarang semua di hujung jari, cari je apa tekan je apa share je apa semua keluar. Maybe ada yang dah tau app ni tapi yang belum tahu harap membantu.

App ni saya install lama jugak lah untuk monitor setiap pergerakan kegunaan hp si kakak. Yup kakak ada hp sendiri dan hp dia memang saya pasang kan line so unlimited internet dan call. supaya dia senang nak call family member, kegunaan kerja sekolah. Tapi semua ada limit. So saya install app ni Family link.
APA ITU APLIKASI FAMILY LINK?

Dekat app ni saya boleh monitor apa yang kakak sedang buat. Contoh dia tengah online ke, dia tengah tengok youtube ke, tengok game ke apa ke semua saya boleh tahu. Dan berapa lama dia tengok dan last dia online semua saya tahu. Paling penting saya tahu location hp nya berada dimana. Tak kisah saya tengah kerja dia di rumah semua saya boleh monitor sebabnya ada notifiication.

Ini waktu yang saya tetapkan sendiri. so time ni memang telefon dia tak kan boleh guna. sehari dia boleh pakai 4 jam sahaja.

Dan di app ni juga saya kawal penggunaan nya so saya akan set masa ikut saya. So sampai masa hp ni akan padam sendiri dan dia tak leh tekan mana-mana button melainkan call sahaja. Kalau dia perlu buka hp juga perlukan code no daripada hp saya.
ANAK TAK BOLEH PANDAI-PANDAI UNINSTALL
Ni tempat untuk parent setting.
update ::
1) Application ni perlu di install kat telefon parent yang nak monitor tu dan juga HP anak anda ye. Nanti app ni akan minta email bagai so ikut sahaja arahan yang diberikan. — Untuk hp parent kena install google family link for parent dan kalau untuk hp anak kena install google family link for children & teens.
Ni contoh kalau tak leh guna. haa kakak dia suh tidoq time ni. so dia hanya boleh guna emergency sahaja. iaitu call. parent access tu yang code tadi lah.
2) Anak nak uninstall. Biarlah sebab tak boleh pun. Kalau hp si ibu atau bapa uninstall pun masih boleh install balik dan monitor anak macam biasa balik. Melainkan parent tu tekan STOP SUPERVISION.
3) Kita boleh kawal dan set untuk tontonan movie umum sehingga 18sg atau 18sx. game pun boleh kawal.
Ni app yang perlu install pada telefon anak.
4) Semua kawalan/perubahan adalah hanya boleh dilakukan di hp si ibu/bapa sahaja.
*Selamat mencuba!
Sumber : Azmuhaini Aini


Rupanya Senang Je Nak Main Role Play Dengan Anak 3 Tahun, Kuatkan Bonding Ayah & Anak!

Seringkali kita lihat selalunya anak-anak akan melalukan aktiviti belajar atau bermain bersama ibu dan kurang meluangkan masa bersama ayah. Janganlah begitu kerana masa untuk bonding bersama ayah juga amat diperlukan oleh anak-anak supaya menciptakan ikatan kasih sayang yang kuat. Oleh itu, penting untuk si ayah tahu cara bonding dengan anak dengan aktiviti yang dipanggil ‘role play’.
Seperti yang dikongsikan oleh seorang ayah di laman Twitter, beliau berkongsikan aktiviti role play bersama anak disertai perbualan-perbualan menarik yang dapat menarik minat anak. Bukan sahaja melatih anak untuk berimaginasi, perbualan ini dapat mengeratkan hubungan ‘bonding’ antara ayah dan anak!

Baca juga: 4 Siri Kartun Yang Best Untuk Anak Belajar Baca ABC, Tak Ada Kandungan Merepek!
CARA BONDING DENGAN ANAK GUNA TEKNIK ROLE PLAY

Role Play : Main Kereta

Rupanya senang ja nak main role play dengan anak 3 tahun. Aku dulu selalu blur nak main and cakap apa dengan anak aku.
Langkah 1: Siapkan tempat dengan keluarkan kereta mainan, trak, dan aksesori lain yang relevan seperti tanda trafik, patung mainan kecil, atau tikar bermain dengan jalan raya.
Langkah 2: Duduk bersama anak anda dan mulakan dengan
“Jom main kereta nak? Ayah ambik kereta biru. Anas nak main kereta warna apa?”
Bagi dia decide sendiri..
Langkah 3: Galakkan anak anda untuk memilih kereta kegemaran mereka dan tanya;
“Kita nak pergi mana? Nak pergi taman ke, ke nak pergi balik rumah maktok?”
Langkah 4: Semasa bermain, buat bunyi kereta dan ceritakan perjalanan dengan berkata;
“Oh, tengok tu! Kita sudah sampai di taman. Jom parking kereta kita dan main di buaian.”
Langkah 5: Teruskan berbual, ajukan soalan, dan layan anak korang punya respond.
Paling penting, validate semua anak korang punya reaksi. Sambil-sambil tu tambah ilmu anak kau sikit.

Contoh:
“Wow, laju nya Anas bawak car. Tak accident ke?”
“Wow, Anas stop kereta. Sebab lampu merah ke”
Paling penting:
1. Tanya soalan
2. Banyakkan mendengar
3. Explain reasoning and logic
4. Gadget kau letak tepi. Focus ke anak je
Semua ni cara aku, korang boleh guna cara dan kreativiti korang ikut personaliti dan minat anak. Aku bukan pakar kanak-kanak, tapi aku percaya pasti ada ayah-ayah yang kengkadang jam kepala fikir nak main apa ngan anak.
Selamat mencuba!
Sumber: Twitter @SyahrulAnuar